Tasha Shilla Masih Seksi Tapi Bertempat

Bukan mudah untuk menjadi seorang selebriti kerana selebriti akan sentiasa menjadi perhatian di mata masyarakat. Namun bagi pelakon Tasha Shilla, dia komited dan fokus dalam mendapatkan apa yang diimpikannya dan dalam masa yang sama tidak menghiraukan mulut-mulut negatif di luar sana.

“Mulut orang saya tak boleh nak tutup daripada bercakap perkara buruk tentang saya dan saya perlu terima akan situasi itu. Bukan semua orang sukakan saya. Apa yang boleh saya lakukan adalah tidak hiraukan apa juga yang orang hendak kata dan lebih baik saya fokus kepada matlamat saya dalam bidang seni”

“Perkara remeh-temeh seperti ini tidak lagi menarik perhatian saya kerana ada perkara lebih penting untuk saya fikir,” katanya kepada mStar Online.

Sementara itu menurut Tasha, dia kini masih lagi berpakaian seksi namun mengikut kesesuaian sesuatu majlis atau tempat yang akan dikunjunginya.

“Saya masih lagi berpakaian seksi… saya tetap diri saya dan kalau saya hendak pakai skirt, saya akan pakai. Namun tidaklah sampai tak kena tempat hendak seksi dan apa yang saya gayakan ikut kesesuaian dan ‘mood’,” jelasnya.

Tasha kini yang kembali mendapat tawaran berlakon turut berharap agar peminat akan sentiasa memberi sokongan. Boleh tahan lama juga Tasha tidak muncul di dalam drama. bukan? Semoga impian Tasha untuk terus bersinar dalam industri seni tanah air akan terlaksana. (rtky/s)


10 Selebriti Popular Pernah Diserang Penyakit Misteri

Walaupun teknologi sudah semakin canggih dan negara sudah semakin maju, tetapi masih terdapat lagi sesetengah individu yang masih mengamalkan ilmu hitam dan alam ghaib.

Selebriti popular juga tidak terlepas daripada diserang penyakit misteri. Terbaru, pelakon Fendy Bakry dikhabarkan diserang penyakit misteri dan kini hampir pulih. Kami senaraikan 10 selebriti yang pernah diserang penyakit misteri.

Tahun lalu, penyanyi Syura mendedahkan dia mengalami penyakit misteri ketika berada di Indonesia untuk merakam lagu terbaru. Syura berkata dia muntah berterusan, sakit kepala yang teruk dan kehilangan suara sehingga berat badannya menurun kira-kira 12 kilogram tanpa sebab.

Pada tahun 2016, penyanyi rock Awie memberitahu bakal isterinya (kini sudah menjadi isteri) dan anak-anaknya diserang penyakit misteri sehingga mereka mengalami muntah-muntah dan gatal-gatal badan. Awie percaya penyakit itu adalah perbuatan sihir daripada manusia yang tidak senang melihatnya bahagia.

Baru-baru ini, pelakon Datuk Aaron Aziz mengakui menghidap penyakit misteri sejak dua tahun lalu namun berjaya merawat penyakit tersebut menggunakan ayat suci al-Quran selepas berjumpa seorang kenalan yang arif dalam hal agama. Akibat gangguan tersebut dia mengalami sakit belakang dan ketidakstabilan emosi.

Pada tahun 2013, media pernah melaporkan pelakon Wawa Zainal mengakui pernah diserang sakit misteri yang menghantui dirinya. Menurut Wawa, ada ‘benda’ singgah sekejap di dalam badannya dan menyebabkan dirinya bercakap atau berinteraksi menggunakan suara orang lain.

Awal tahun ini, pelakon Nonny Nadirah berdepan dugaan apabila mengalami penyakit misteri menyebabkan dia tidak boleh bangun kurang dua minggu tarikh pernikahannya. Menurut ustaz yang merawatnya, berkemungkinan ada pihak yang dengki dan cemburu.

Awal April lalu, penyanyi Keena Mentor mendakwa ada beberapa rakan penyanyi yang menghantar santau angin kepada dirinya. Penyanyi itu turut menunjukkan kesan merah yang timbul di sekitar badan selepas santau angin itu berjaya dibuang.

Setelah lama menghilang, Cico atau nama sebenarnya Ezzaq Farrouq Harahap dikatakan menghidap penyakit misteri sekitar Disember tahun 2016 yang lalu sehingga menyebabkan dirinya Tidak boleh membaca dan bercakap. Yang paling teruk apabila dia tidak mampu lagi bekerja seperti biasa.

Awal April lalu, penyanyi popular Aiman Tino memberitahu dirinya diserang penyakit misteri sehingga menyebabkan kesukaran untuk menyanyi dan mengawal suaranya. Disebabkan penyakit itu juga badannya sering berasa sakit dan lemah.

Baru-baru ini, media melaporkan bekas penyampai HotFM Terengganu Rafly Rahamat ditempatkan di sebuah hospital kerana jatuh sakit. Jika dahulunya berbadan tegap, kini Rafly kelihatan kurus dan sukar dikenali. Sehingga kini masih belum diketahui punca penyakit yang dihadapinya.

Pelakon utama drama popular Mr Grey iaitu Fendy Bakry didakwa mengalami penyakit misteri. Keadaan Fendy semakin lemah termasuk pergerakannya terbatas manakala pertuturannya semakin tidak jelas. Beberapa hari lalu, Fendy Bakry dikhabarkan mula menunjukkan perubahan positif selepas hampir sebulan menerima rawatan.


“Tudung Balut Tengkuk? Jangan Lupa Tutup Dada”

Kebanyakan wanita bertudung sekarang hanya memakai tudung sekadar fesyen dan tidak mematuhi syariat. Baru-baru ini, pelakon Adam Corrie menyuarakan pendapatanya tentang cara pemakaian tudung yang tidak menutup dada.

Menerusi Instagram miliknya, Adam Corrie mempersoalkan mengapa wanita sekarang ini kebanyakannya hanya melilitkan leher tanpa menutup dada.

“Sekarang memang trend atau aliran pakai tudung balut tengkuk ya? Jangan lupa tutup dada sekali seperti pesanan ‘hendaklah mereka (perempuan) melabuhkan kain tudung hingga menutupi dada mereka’,” katanya.

Adam turut kongsikan surah al-Ahzaab ayat ke-59 dan ayat itu ditujukan kepada suami dan bapa tentang pentingnya tanggungjawab untuk memastikan isteri dan anak-anak berpakaian mengikut syariat.

Adam juga turut menasihati nitizen agar tidak menyebut nama rakan atau keluarga di ruang komen kerana ia secara tidak langsung mengaibkan individu tersebut.

“Jangan tag dan sebut nama sesiapa dengan tujuan hendak buat orang lain terasa dan diaibkan. Itu bukan cara Rasulullah SAW berdakwah.

Rata-rata netizen bersetuju dengan kenyataan Adam dengan mengatakan kebanyakan wanita kini memakai tudung kerana trend dan bukan betul-betul berhijab.

Adam atau nama sebenarnya, Adam Corrie Lee Abdullah memeluk pada Julai 2007 dan berkahwin dengan pasangannya Fazima Fuad pada tahun 2008. Pasangan ini bakal menimang cahaya mata tidak lama lagi.


Pelakon Wanita Popular Khayal Sampai Langgar Kereta?

Seorang pelakon wanita popular terkenal dan lakonannya seringkali menghiasi drama di televisyen telah ditahan oleh pihak polis selepas ditemui dalam keadaan khayal berserta sejumlah dadah sintetik yang dipercayai jenis Erimin 5 sebanyak 53 biji dalam tas tangan berjenama miliknya.

Dalam perkembangan terbaru, pelakon wanita berkenaan dibebaskan dengan jaminan polis. Memetik laporan mStar Online, Ketua Polis Kuala Lumpur, Datuk Seri Mazlan Lazim mengesahkan penahanan selebriti berkenaan.

Menurutnya, dadah yang ditemui dianggarkan bernilai RM660 selain ujian saringan awal air kencing terhadap aktres itu juga didapati negatif dan kes itu akan dirujuk ke Pejabat Peguam Negara.

Antara laporan portal berita itu lagi (melalui sumber polis), pelakon yang berasal dari Kelantan itu dipercayai melanggar kenderaan seorang lelaki Cina di Taman Tun Dr Ismail di sini sebelum lelaki tersebut menghubungi pihak polis kira-kira pukul 11.45 pagi.

“Ketika anggota peronda polis tiba, artis itu didapati berada dalam keadaan khayal menyebabkan seorang anggota polis terpaksa memandu kenderaannya untuk dibawa ke balai,” kata sumber. Kes tersebut disiasat mengikut Seksyen 12 (2) Akta Dadah Berbahaya 1952 kerana memiliki dadah. (rtky/s)


Che Ta Nafi Guna Anak Keluar Produk Kanak-Kanak

Tampil dengan produk makanan tambahan kanak-kanak, Rozita Che Wan menafikan dakwaan memanipulasikan anaknya, Aaisyah sebagai duta produk berkenaan untuk tujuan mengaut keuntungan.

“Tiada langsung niat saya untuk memanipulasi anak sendiri. Berikutan ramai yang bertanya, apa yang Aaisyah makan sewaktu proses tumbesarannya, jadi saya kongsikan ia sebagai produk makanan tambahan yang terbaik”

“Ia berasaskan makanan sunnah yang premium dan berkualiti tinggi untuk kanak-kanak seperti kurma, madu, kismis, delima, aprikot, buah tin, oren, badam, tomato, anggur dan biji matahari”

“Berikutan Aaisyah sendiri memang memakan tablet terbabit dan kami pula mempunyai hubungan baik dengan pengilang, jadi kita keluarkan produk berkenaan untuk digunakan sama oleh kanak-kanak lain,” jelasnya.

Dalam masa yang sama, Che Ta bersyukur anaknya itu jarang mengalami masalah kesihatan yang teruk. Bagaimapun, Che Ta terpanggil untuk mengeluarkan produk tersebut bagi membantu ibu bapa membesarkan anak-anak.

Isu makanan tambahan kanak-kanak agak sensitif diperkatakan umum apabila beberapa pakar perubatan tidak membenarkannya. Mungkin bahan-bahan yang digunakan Che Ta tidak berbahaya seperti produk-produk lain. (rtky/w)


Ibu Akim Ahmad Meninggal Dunia

Tidak tergambar kesayuan dan kepiluan seorang anak apabila kehilangan ibu tercinta. Akim Ahmad berkongsi bersama peminat tentang berita pemergian ibunya dengan kapsyen yang sungguh menyentuh perasaan.

“Innalillahiwa inna ilaihi roji’un. Dukacita saya ingin maklum ibu saya Aminah bt Bahari telah kembali ke rahamtullah sebentar tadi. Semoga Allah SWT mencucuri rahmat ke atas Allahyarhamah. Amin yarabbal alamin”

“Ibu tenang ye kat sana, insha-Allah akim akan kirimkan apa sahaja untuk ibu. Ibu rehat ye,” tulisnya di laman sosial tersebut.

Selain rakan selebriti, peminat turut tidak ketinggalan mengutus salam takziah buat penyanyi yang juga suami kepada Stacy Anam ini. Mungkin Akim nampak tenang tapi anak mana yang mahu kehilangan ibu tercinta, bukan? Semoga Akim dan keluarga tabah menghadapi hari mendatang. (rtky/s)


Azrinaz Mazhar Hakim Kahwin Pilihan Hati

Tahniah diucapkan buat bekas pembaca berita, Azrinaz Mazhar Hakim Mazhar yang sudah mendirikan rumahtangga bersama pilihan hati. Perkara tersebut dikongsikannya di Instagram. Bekas isteri Sultan Brunei, Sultan Hassanal Bolkiah ini selamat bernikah dengan teman lamanya, Fairos Khan Abdul Hamid.

Pasangan itu melangsungkan pernikahan dalam majlis yang diadakan secara tertutup di kediaman Azrinaz di Kuala Lumpur pada 1 Mei lalu. Suami Azrinaz iaitu Fairos juga merupakan teman lama yang sudah dikenali sejak 20 tahun lalu tetapi kembali menjalin hubungan setahun lalu.

“Dengan pernikahan ini, saya berharap semua pihak berilah ruang untuk memahami naluri saya yang juga manusia biasa mempunyai kehendak dan perasaan. Izinkan saya untuk hidup berpasangan seperti kalian semua lengkap melengkapi meniti hari tua,” kongsinya.

Selain itu dia turut memohon maaf kerana tidak berkongsikan berita tentang perkahwinannya itu terlebih dahulu selain turut menjelaskan bahawa dia mahukan privasi di dalam melayari bahtera rumah tangga.

Sebelum ini, Azrinaz dan Sultan Brunei berkahwin pada 2005 dan hasil perkahwinan itu dikurniakan sepasang cahaya mata, Pengiran Muda Abdul Wakeel, 12, dan Pengiran Anak Puteri Ameerah Wardatul Bolkiah, 10. (rtky/s)


Isi Minyak Di PETRONAS & Dapatkan Baucar Lazada

Sebut je Lazada semua tahu Lazada merupakan laman membeli belah dalam talian nombor satu di Malaysia. Pernah terfikir tak dengan hanya isi minyak anda boleh dapat baucar membeli-belah di Lazada? Boleh percaya ke?

Memang betul! Bersempena dengan ulang tahun Lazada, mereka ingin memberikan E-Baucar sebanyak 2.5 juta kepada pembeli setia Lazada dan juga pengguna PETRONAS. Anda berpeluang untuk mendapat diskaun E-Baucar Lazada bernilai 12%.

Macam-mana nak dapatkan baucar Lazada? Senang je. Isi petrol RM50 PETRONAS Primax 95 atau Primax 97 atau beli kombo sarapan [email protected]. Paling penting, pastikan anda dapatkan resit sebagai bukti pembelian.

1. Whatsapp “Hi PETRONAS” ke nombor ini 016-3419303 / 8807 / 8837 / 9308.

2. Hantarkan “Nombor resit, Nama Penuh seperti di dalam Kad Pengenalan, Email (Contoh: 32883288, John Wick,[email protected])

4. Tempoh penyertaan bermula 16 April 2018 hingga 15 Mei 2018.

Anda boleh menghantar sebanyak mana penyertaan. Walau bagaimanapun, hanya 1 bukti pembelian ditawarkan untuk setiap penyertaan. Untuk setiap isian petrol RM50 anda akan dapat 1 baucar. Jika anda isi RM100 bermakna anda akan dapat 2 baucar dan untuk isian seterusnya.

Mudah je! Makin seronok nak membeli-belah di Lazada lepas ni. Isi minyak dan beli sarapan je boleh dapat baucar diskaun. Memang tak dapat macam ni di stesen minyak lain.

Kalau anda nak tahu lebih lanjut, lawati laman sesawang ini PETRONAS atau pun, anda boleh je ke Instagram @petronasbrands dan cari hashtag #LazadaBirthdayBash.


Anak Kandung Aliff Syukri Dikatakan Anak Angkat?

Semua sedia maklum pengasas kosmetik terkenal, Datuk Seri Aliff Syukri dan isteri Datin Nur Shahida mempunyai tiga orang anak kandung dan dua orang anak angkat.

Baru-baru ini, timbul cerita yang tak berapa sedap didengar apabila ada pihak mendakwa tiga anak kandungnya itu dikatakan anak angkat.

Berikutan itu, Datin Nur Shahida membuka mulut menjawab spekulasi tersebut. Lebih mengejutkan ada yang berani bertanya di mana mereka mengambil ketiga-tiga anak tersebut.

“Ramai sangat dm saya tiga-tiga ni @qadejah @ammarahyan @baem_adham ni anak angkat juga ke? Siap tanya ambik dekat mana.

“Mereka anak kandung saya semua. Kesian tak pasal-pasal kan. Ammar Ahyan saya bersalin waktu umur 23 tahun, Qadejah ketika saya berumur 25 tahun dan Ibraheem ketika berumur 27 tahun. Jadi sekarang saya sedang hamil anak yang keempat. Semua bersalin secara normal. Jadi jangan lah salah faham lagi ya.”

Rata-rata netizen berang dengan pertanyaan yang tidak masuk akal itu. Ada yang mengatakan sudah jelas membuktikan mereka adalah anak kandung memandangkan wajah ketiga-tiganya seiras ibu bapa mereka.

Diharap dengan penjelasan daripada Datin Nur Shahida, tiada lagi pihak yang ragu-ragu dan salah faha, tentang status anak mereka.


Yuna Terpaksa Tutup Kedai Kerana Tiada Duit

Mungkin tidak ramai mengenali jenama pakaian Yuna, November Culture yang terletak di Subang Jaya. Menerusi Instagram, Yuna memaklumkan butik pakaiannya itu terpaksa gulung tikar berikutan masalah kewangan.

Bagaimanapun Yuna dalam masa yang sama berbangga dengan perniagaannya yang tidak bergantung kepada mana-mana pelaburan untuk mengawal apa yang ingin dijual. Jelasnya perniagaan beliau hanya diuruskan oleh beberapa orang saja tetapi mampu memperoleh pengikut di seluruh dunia.

Melalui ruangan komen pula, ramai memuji sikap Yuna yang terbuka mengakui kelemahan perniagaannya dan berharap penyanyi kesayangan mereka itu mampu membina semula empayar perniagaan beliau suatu hari nanti.

Siapa tidak sedih, perniagaan yang dibina dengan titik peluh sendiri tanpa sebarang penaja, terpaksa ditutup begitu saja. Semoga Yuna tabah dan berusaha dengan lebih kuat lagi di masa akan datang! (rtky/w)


"Cinta Bukan Lagi Fokus Utama Saya"

Mungkin sudah trauma dengan episod putus tunang, Sufian Suhaimi tidak mahu memikirkan soal ingin berkahwin lagi. Malah katanya, cinta juga bukan fokus utamanya lagi pada tahun ini dan ingin memberi tumpuan kepada kerjaya.

“Pada tahun 2018 saya sudah ada beberapa rancangan, dan saya cuba sibukkan diri saya dengan kerjaya. Bagi saya cinta bukan lagi fokus utama saya. Buat masa ini saya tidak fikir dan tiada sasaran pun bila ingin berkahwin,” katanya.

Manakala Sufian yang tampil bersih tanpa jambang, menyifatkan tindakannya bukan kerana move on di atas peristiwa hitam lalu. Tetapi jelas Sufian, beliau hanya ingin berubah angin sempena menyambut hari jadi Febuari lalu.

Terbaru Sufian bukan saja tampil bersih tanpa jambang, malah gayanya yang bersahaja memakai kemeja bunga membuatkan ramai menggelarkannya Oppa Malaysia. Makin laku Sufian ya sejak-sejak single! (rtky/w)


Mawar Rashid Belum Puas Bermanja Dengan Suami

Baru saja mendirikan rumah tangga, Mawar Rashid tidak mahu terburu-buru mempunyai cahaya mata. Jelasnya, buat masa ini mereka belum merancang untuk mempunyai anak kerana masih belum puas bermanja.

“Tanggungjawab sebagai seorang ibu sangat besar jadi kami merancang tidak menambah bilangan ahli keluarga buat masa ini. Tambahan pula kami baru berkahwin jadi saya nak habiskan masa dengan suami terlebih dahulu”

Pun begitu, andai diberikan rezeki cahaya mata dalam masa terdekat ini, Mawar tidak menolak. Dedahnya lagi, sehingga sekarang pun mereka masih belum sempat untuk berbulan madu kerana urusan kerja yang terlalu banyak.

“Jujurnya kami belum sempat lagi berbulan madu kalau ke luar negara pun kerana ikut suami atas urusan kerja. Tetapi kami ambil peluang juga bersiar-siar dan menghabiskan masa bersama dan itu pun sebenarnya sudah memadai buat saya,” jelasnya kepada m Star Online.

Nasib baik Mawar sudah mempunyai anak-anak tiri, jadi tidaklah sunyi di rumah. Kalau tengok di Instagram pun, Mawar banyak menghabiskan masa di luar negara berjalan dengan suami ya. (rtky/w)


Tampil Anggun dan Eksklusif Bersama Koleksi #OOTDiva by Elfira Loy

Buat peminat-peminat Elfira Loy yang ingin tampil bergaya dan eksklusif pada hari raya ini, jangan lupa untuk dapatkan koleksi sendiri dengan kerjasama Watsons iaitu Koleksi #OOTVDiva by El. Memakai hijab tidak menjadikan alasan untuk tampil lebih yakin bagi Elfira.

Kerjasama pertama antara Elfira dan Watsons adalah untuk merealisasikan impian wanita dan juga peminat-peminat Elfira untuk kelihatan lebih anggun dan eksklusif menjelang hari lebaran akan datang.

“Kerjasama pertama antara saya dan Watsons. Untuk kali ini saya dan Watsons mengeluarkan barangan eksklusif seperti tudung yang direka khas hasil idea saya sendiri, dan hanya boleh didapati di Watsons sahaja,” kata Elfira ketika ditemui di Majlis #OOTDiva pada Ahad lepas.

Tambahnya lagi, beberapa koleksi lain seperti beg tangan, alatan solek dan lain-lain yang digayakannya turut berada di Watsons seluruh Malaysia.

Bagi peminat Elfira Loy, kini anda boleh dapatkan Koleksi #OOTDiva by El di Watsons. Buat masa sekarang, sebanyak lapan (8) koleksi #OOTDiva by El berada di Watsons.

Antaranya beg tangan, shawl, alatan solek, dan lain-lain. Koleksi #OOTDiva eksklusif hanya untuk Ahli Watsons sahaja. Jadi kalau nak miliki #OOTDiva by El, kena pastikan anda mendaftar sebagai Ahli Watsons.

1. Belanja RM20 di Watsons untuk dapatkan 1 pelekat.
2. Dengan minimum 2 pelekat + pembelian minima RM19.90, ahli Watsons boleh menebus #OOTDiva berus make up!

Kempen ini bermula 24 April sehingga 25 Jun 2018 untuk Semenanjung dan 2 Mei sehingga 2 Julai 2018 untuk Sabah & Sarawak. Sementara stok masih ada!

Jadi, jangan ketinggalan untuk ambil aura hebat Elfira dengan mendapatkan Koleksi #OOTDiva by El di Watsons sekarang. Tampil lebih bergaya, berani dan lebih menonjol dengan #OOTDiva by El.


8 Sebab Teluk Intan Bakal Jadi Tumpuan Ramai

Untungnya orang Teluk Intan. Jika sekarang memang ramai dah tahu di Teluk Intan ini memang terdapat pelbagai tarikan pelancongan, rupa-rupanya pihak kerajaan telah pun merangka macam-macam lagi penambahbaikan untuk 5 tahun mendatang.

Jika anda perasan, sekarang’kan ramai peniaga yang sudah berniaga menggunakan food truck? Ha, bermula dari sekecil perkara sehinggalah ke perniagaan fodd truck nanti akan diberi kemudahan yang sepatutnya. Kami kongsikan 8 perkara yang buatkan Teluk Intan akan menjadi lokasi tumpuan orang ramai.

Perkara pertama yang perlu diberi perhatian pastinya pekerjaan kepada graduan. Untuk itu industri berasaskan sektor hiliran komoditi akan terus dikembangkan, untuk menjadikan Teluk Intan sebagai sebuah hub perindustrian bernilai tambah tinggi. Dengan ini, lebih peluang pekerjaan akan diwujudkan.

Dalam masa yang sama, aktiviti ekonomi di Teluk Intan turut akan dipacu dengan kehadiran seramai 3,000 mahasiswa serta tenaga pengajar UPSI dan 1,000 keluarga yang menetap di PR1MA Teluk Intan.

Antara inisiatif baru yang akan diperkenalkan termasuklah menyediakan khidmat bimbingan untuk Perniagaan Kenderaan Saji (Food Truck) dan Jualan Motor Bergerak.

Malah bagi golongan muda yang berminat untuk berniaga, kerajaan akan menyediakan khidmat bimbingan perniagaan atas talian (online) dan Skim Pinjaman Mikrokredit tanpa faedah akan diperkenalkan. Berbaloi sungguh!

Sebut saja kemudahan awam, memang terasa ringan beban untuk menyelesaikan urusan harian. Untuk itu, Pusat Transformasi Bandar (UTC) yang kedua di Negeri Perak akan dibina di Teluk Intan dan inisiatif ini bakal menghimpukan semua urusan perkhidmatan kerajaan dibawah satu bumbung.

Lagi best, perkhidmatan bas mini antara bandar juga akan dimulakan manakala perkhidmatan bas awam sedia Rapid akan dinaiktraf dan diperluaskan lagi disamping menaik taraf perkhidmatan bus awam sedia. Selain itu, demi keselesaan pengguna jalan raya, lebih banyak lampu jalan di kawasan Jalan Changkat Jong dan Jalan Maharajalela akan dipasang.

Hospital Teluk Intan juga bakal dinaik taraf agar pesakit dan pelawat dapat menikmati perkhidmatan kesihatan yang lebih efisien dan selesa.

Untuk tempoh 5 tahun mendatang, 500 unit rumah di bawah Program Perumahan Rakyat (PPR) akan dibina melalui 2 fasa bagi memenuhi keperluan warga yang tergolong di bawah kategori pendapatan B-40.

Selain itu, sebanyak hampir 1,000 unit rumah teres di bawah projek Perumahan Rakyat 1 Malaysia (PR1MA) akan sedia diduduki oleh warga Teluk Intan. Projek ini merupakan projek perumahan terancang pertama di Teluk Intan, dan terletak di lokasi strategik sebelah jalan utama Changkat Jong (Batu 4), bersebelahan UPSI Teluk Intan.

Bantuan buat mereka yang tidak berkemampuan pastinya sangat diperlukan. Peka dengan perkara ini pemberian bantuan istimewa kepada golongan ibu bapa tunggal di Teluk Intan akan diadakan.

Selain terus membantu warga Teluk Intan memohon serta mengemas kini Bantuan Rakyat 1Malaysia (BR1M), pemberian bantuan secara lansung seperti bantuan perubatan dan kerusi roda percuma juga akan diteruskan.

Sementara itu, kadar Bantuan Am Kebajikan akan dinaikkan antara RM300 hingga RM500 mengikut keperluan isi rumah dan pemberian air percuma kepada golongan miskin akan ditingkatkan kepada 30 meter padu dan rumah-rumah ibadat akan diberikan air percuma sehingga 90 meter padu. Malah rumah usang juga akan turut dibaiki.

Bagi membina generasi masa depan yang berkemampuan meneraju negara dengan lebih baik, kelas tambahan (tuisyen) percuma di bawah kelolaan Pusat Perkhidmatan Ahli Parlimen Teluk Intan bersama-sama institusi sekolah akan diberikan kepada para pelajar sekolah rendah dan menengah di Teluk Intan.

Bantuan pemberian seragam sekolah percuma serta baucar makanan tambahan kepada para pelajar kurang berkemampuan turut akan diteruskan.

Projek Rancangan Tebatan Banjir (RTB) untuk Fasa 2 dan Fasa 3 akan dimulakan bagi melengkapi pelaksanaan RTB Fasa 1 yang bernilai hampir RM70 juta. Malah sebuah pelan penyelesaian jangka masa panjang akan disediakan dan kajian menyeluruh sedang dilaksanakan.

Demi melancarkan arus air ketika hujan, sistem saliran air dan perparitan di kawasan-kawasan perumahan dan kampung akan turut dinaik taraf.

Demi memastikan keselamatan orang ramai, lebih banyak kamera litar tertutup (CCTV) akan dipasang di kawasan risiko tinggi jenayah. Sehingga kini sebanyak 20 kamera litar tertutup dipasang di tiang-tiang utama sekitar Teluk Intan dan lokasinya dipilih oleh pihak polis.

Malah kawalan keselamatan daripada Polis, Rela dan PKSTI turut akan dipertingkatkan. Bilangan Rakan COP dan pasukan bantuan polis di kawasan kejiranan akan ditingkatkan dan tugas serta peranan pasukan pertubuhan Rela akan diperluaskan.

Pelancongan merupakan nadi keindahan Teluk Intan dan sehubungan dengan itu, permohonan untuk mendapatkan pengiktirafan Menara Condong sebagai Tapak Warisan UNESCO akan diteruskan.

Antara inisiatif baru yang dicadangkan ialah untuk mencantikkan tebing Sungai Perak menjadi seperti Tebing Sungai di Shang Hai (Bund of Shang Hai) dengan pembinaan tangga-tangga batu bagi tujuan pelancongan. Jeti serbaguna juga akan dibina untuk memudahkan nelayan dan pemancing malah turut boleh digunakan oleh pelancong.

Laluan “Warisan Anson” dan “Muzium Warisan Teluk Intan” turut akan dibina bagi menarik kedatangan para pelancong asing serta tempatan. Disamping itu, pembinaan laluan dan muzium tersebut dapat memelihara warisan kebudayaan dan sejarah Teluk Intan untuk generasi akan datang.

Teluk Intan adalah lokasi pelancongan yang malar segar dan setiap pembangunan yang akan dibangunkan nanti pastinya akan memberi seri selain menaikkan nama kawasan pelancongan ini ke fasa yang lebih unggul.

Jagalah nama Teluk Intan ini demi masa hadapan yang gemilang dan dapat menjadi tatapan generasi akan datang. Untuk melihat dengan lebih lanjut, kami kongsikan infografik di bawah untuk rujukan warga Teluk Intan.


Ustaz Don Nafi Tambah Isteri

Entah dari mana datangnya khabar angin mengatakan bahawa Ustaz Don berkahwin satu lagi namun perkara tersebut lantas dinafikan oleh penceramah selebriti ini. Malah Ustaz Don menegaskan bahawa isterinya masih seorang iaitu Dr. Husna Zahry yang dinikahinya pada 2012.

“Jujurnya saya belum pernah mendengar gosip mengatakan saya kahwin dua dan tidak tahu langsung mengenainya. Dakwaan itu tidak benar! Kalau benar saya kahwin dua, seronoklah… Setakat ini isteri saya hanya seorang,” katanya kepada mStar Online.

Tambahnya, jika benar khabar angin yang disebarkan itu, dia tidak akan berahsia mengenai perkara yang baik dan pasti akan berkongsikannya bersama umum.

“Kalau benar, pasti saya tak akan sorok kerana perkahwinan merupakan perkara yang baik. Bagaimanapun cerita saya kahwin dua ini memang tidak benar, jadi memang tidak betul, “ jelasnya sambil menyatakan bahawa mungkin isterinya akan berasa marah.

Isteri mana yang tidak marah bukan kalau tahu suami kahwin lain. Tapi dalam kes ini, dakwaan terhadap Ustaz Don adalah tidak benar sama sekali. (rtky/s)


Lufya Dikritik Ajar Anak 6 Bulan Pakai Tudung

Baru-baru ini, Datuk Seri Siti Nurhaliza kongsikan video pelakon Lufya Omar bersama anak perempuannya yang sangat sukakan lagu ‘Comel Pipi Merah.

Namun apa yang menjadi perhatian apabila ada seorang netizen yang mengkritik cara Lufya mengajar anaknya yang baru berusia enam bulan memakai tudung.

Menurut Lufya, dia sememangnya sengaja memakaikan tudung untuk mendidik anaknya di awal usia supaya tidak kekok untuk mengenakan hijab apabila sudah dewasa.

Walaupun dikritik, Lufya mengambil komen itu secara positif dan menjelaskan perkara sebenar.

“Sebenarnya netizen salah faham, anak saya pakai tudung itu bukanlah seharian. Hanya untuk setengah jam sahaja. Saya anggap komen mereka itu secara positif. Mungkin mereka bimbang melihat anak kecil kepanasan pakai tudung.

“Tapi bagi saya, ia salah satu cara untuk saya didik anak awal supaya nanti apabila dia dewasa dah tak rasa kekok,” katanya kepada mStar Online.

Namun ada yang menyokong tindakan Lufya kerana sememangnya anak perlu di ajar dari kecil untuk memakai tudung.

Lufya berkata, dia bercita-cita untuk menjadikan anaknya Hafizah apabila dewasa nanti. Baginya tidak salah jika anaknya didedahkan dengan perkaa baik sejak bayi lagi.


Fizo Omar Dedah Lupa Zakat Punca Muflis

Umum mengetahui pelakon dan usahawan muda Fizo Omar diisytiharkan bankrap pada tahun 2013. Namanya disalah guna sebagai penjamin bagi pinjaman RM2 juta tanpa pengetahuannya.

Namun ia tidak menjadi penghalang untuk dia terus bangkit dan berjaya. Baginya, setiap manusia sentiasa diberikan peluang kedua.

Baru-baru ini, Fizo mendedahkan punca dirinya muflis mungkin disebabkan lupa diri dan mengambil remeh tentang amalan zakat.

Fizo kongsikan kisah pahit getir dan pengalamannya ketika muflis dalam sebuah buku ‘Bangkit Bila Bankrap’ dan belajar mengenai impak zakat dalam perniagaan.

Menurut Fizo, proses untuk menghasilkan buku tersebut mengambil masa 13 bulan dan ketika itu isterinya Mawar Karim sedang sarat mengandung.

“Sekarang selepas Mariam masuk usia empat bulan baru buku itu dapat dilancarkan. Jadi pelancaran Bangkit Bila Bankrap sangat istimewa buat diri saya secara peribadi,” katanya kepada Harian Metro.

Baru saja dilancarkan, buku ‘Bangkit Bila Bankrap’ sudah pun terjual sebanyak 1,000 naskhah. Buku ini juga turut mendedahkan kisah bagaimana Fizo bangkit kembali membina empayar perniagaan dibangunkan sendiri.


Ini Punca Orang Teluk Intan Sangat Bertuah

Teluk Intan merupakan salah satu lokasi percutian dan juga tarikan pelancong yang sangat menarik. Kehadiran pelancong setiap hari membuktikan bahawa Teluk Intan mampu untuk terus berkembang menjadi salah satu lokasi yang mampu memberi aura positif buat kawasan sekelilingnya.

Rata-rata penduduk Teluk Intan sememangnya sungguh senang dengan apa yang dibangunkan di sekitarnya sekaligus membuatkan mereka merasa sangat bertuah menjadi penduduk di situ. Pembangunan yang konsisten di kawasan ini pastinya adalah hasil Presiden Parti Gerakan Rakyat Malaysia (PGRM) iaitu Datuk Seri Mah Siew Keong.

Malah menurut Zabidi Othman (77 tahun) yang juga merupakan penduduk di situ dan bekas pengetua di Changkat Jong, dia mengagumi usaha Mah yang seringkali merancang projek pembangunan di kawasan luar bandar selain turut mendekati penduduk di sana.

“Mah menjalankan tanggungjawabnya denga baik malah kaum Melayu di sini tidak henti-henti memberikan sokongan di sini. Kami percaya bahawa Mah pastinya mendapat kepercayaan pengundi Melayu di sini,” jelas Zabidi lagi.

Setelah mendapatkan semula Teluk Intan pada pilihanraya 2014, Mah sentiasa dekat dengan masyarakat Melayu malah ramai yang mengagumi sifat rendah dirinya.

“Jika ada sebarang program di kampung, pasti dia hadir. Tahun lepas ada majlis di surau Taman Seri Setia. Dia tetap datang walaupun kita tahu dia tengah sibuk malah program-program lain dia turut tidak ketinggalan untuk menhadirkan diri”

“Mah ini orangnya mudah untuk didekati dan sentiasa mendengar masalah yang dihadapi di sini. Masyarakat Melayu di sini tiada masalah dengan Mah dan kami memang sukakan dia,” kata Zabidi lagi.

Sementara itu, bagi Sharuddin Darus yang berusia 54 tahun, Mah selaku presiden parti telah membuktikan bahawa dia sangat mengambil berat tentang kebajikan dan juga keperluan warga kampung yang memerlukan.

“Dia berusaha keras untuk membantu masyarakat Melayu di sini. Untuk bulan ini, dia telah mengaturkan perjumpaan klinik mata dan dalam majlis itu, 6,000 pasang cermin mata telah diberikan kepada mereka yang mempunyai masalah penglihatan kurang jelas.

Malah tambah Sharuddin, Mah turut menitikberatkan kesihatan penduduk selain pernah memberikan 40 kerusi roda bagi mereka yang menghadapi masalah kesihatan di Teluk Intan.

“Lebih 5,000 keluarga di Kampung Selabah, Kampung Terengganu, Kampung Batak Rabit and Kampung Sungai Nibong telah mendapat manfaat daripada projek pemindahan banjir yang dijalankan.

Bagi seorang guru pencen Maimunah Ibrahim, 60 tahun pula, dia tidak menafikan bahawa masyarakat Melayu sememangnya memerlukan ketua seperti Mah kerana dia sangat prihatin selain tidak berkira dalam memberikan sumbangan.

“Jika ada majlis kenduri kahwin atau pengebumian, mesti Mah datang. Memang sejak dia jadi Anggota Dewan Undangan Negeri lagi dia sudah memberikan contoh yang baik. Kami tak kisah dia berbangsa Cina kerana dia memang mengambil berat terhadap semua kaum.

“Untuk pilihanraya kali ini, kami akan cuba yang terbaik untuk memastikan dia menang,” kata Maimunah.

Mengetahui tentang kekuatan hubungan masyarakat berbilang kaum di Teluk Intan, tidak mustahil Mah mampu untuk terus menjadi tunggak utama dalam memberikan yang terbaik buat penduduk di kawasannya itu.


Isteri Hamil, Hadiah Ulangtahun Keempat Buat Fizz Fairuz

Baru menyambut ulangtahun perkahwinan minggu lalu, nampaknya ia bertambah istimewa apabila Fizz Fairuz berkongsi berita gembira tentang isterinya, Almy Nadia yang sedang hamil anak ketiga.

Menerusi Instagram, Fizz berkongsi berita berkenaan dengan memuat naik gambar ‘pregnant test’ berserta dengan kepsyen yang cukup bermakna mengenai hadiah ulangtahun perkahwinan mereka yang keempat.

Rata-rata peminat gembira dan turut sama teruja dengan berita tersebut. Di ruangan komen pelakon itu pula penuh dibanjiri dengan ucapan tahniah buat pasangan romantis itu yang sekali lagi bakal menimang bayi.

Terdahulu Fizz dan Almy yang selamat mendirikan rumah tangga pada tahun 2014 telah dikurniakan dua orang cahaya mata, dan keduanya perempuan, Afrina Arianna dan Aurora. Harapnya kali ini dapat la pula menimang bayi lelaki!

Tahniah diucapkan kepada Fizz dan Almy yang bakal menimang cahaya mata ketiga. Bertambah meriahlah keluarga mereka nanti. (rtky/w)


Seluar Bentuk ‘V’ Dikecam, Ini Jawapan Neelofa

Apa saja tentang Neelofa pasti akan menjadi perhatian netizen. Cara percakapan dan penampilannya juga tidak terlepas dari buah mulut orang ramai. Kalau dah nama pun ikon, pasti semuanya akan menjadi ikutan.

Terbaru, penampilan Neelofa menerima kecaman ramai apabila seluar yang dipakainya menampakkan  yang tidak sepatutnya.

Seperti biasa, netizen tidak mahu melepaskan peluang untuk mengecam selebriti sensasi itu. Ada juga yang mengatakan Neelofa tidak menutup aurat mengikut syariat walaupun bertudung.

Namun, ada segelintir peminatnya menulis komen dengan mengatakan netizen hanya mahu mencari salah Neelofa. Tidak kurang juga ada yang mengatakan gambar tersebut di ambil secara candid dan sesiapa pun pasti akan nampak bentuk ‘v’ tersebut  lebih-lebih lagi ketika sedang berjalan.

Sementara itu, di Instagram Neelofa sendiri tiada gambar tersebut dikongsikan. Namun, Neelofa kongsikan gambar mengenai buli siber yang kini mendapat perhatian pihak Instagram. Mungkin ini jawapan balas dari Neelofa mengenai isu tersebut.

Ada bagusnya juga Neelofa sertai kempen anti siber buli. Selebriti pun manusia biasa, ada perasaan dan tidak terlepas dari melakukan kesilapan.


Janna Nick Tak Kisah Suami Tak Kaya Asalkan Rajin

Sejak diawal kemunculannya di dalam industri hiburan tanah air, pelakon Janna Nick pernah dikatakan menjalin hubungan sejenis, namun dia menafikan dakwaan tersebut dan ianya fitnah semata-mata.

Baru-baru ini, Janna Nick kongsikan ciri-ciri lelaki idamannya. Menurut Janna, dia mengakui takut didekati lelaki kaya kerana tidak mahu dianggap dirinya mudah dibeli dengan wang ringgit.

“Memang saya tak pernah meletakkan sasaran untuk berkahwin lelaki kaya. Walaupun tidak semua, tetapi kebanyakan lelaki kaya sering berfikiran semua wanita boleh diperdaya dengan wang ringgit,” katanya kepada BH Online.

Menurutnya lagi, dia lebih selesa mencari lelaki yang sederhana kerana baginya wang bukan penentu kebahagiaan.

“Saya tidak kisah jika bakal suami nanti tidak kaya. Asalkan dia rajin, itu sudah memadai kerana boleh juga membantu bisnes saya. Kalau malas, saya tendang saja,” ujarnya.

Apabila ditanya tentang sikap terbukanya berkawan dengan golongan LGBT, dia tidak boleh membataskan pergaulannya memandangkan dia merupakan seorang ahli perniagaan.


Jep Sepahtu, Sari Yanti Dedah Wajah Anak

Dalam kemaskini terbaru menerusi akaun Instagram hari ini, Jep Sepahtu telah mendedahkan buat pertama kalinya wajah anak beliau bersama Sari Yanti.

Pasangan itu mengambil keputusan untuk mendedahkan wajah anak mereka yang diberi nama Dariya Inara seminggu selepas bayi itu lahir.

Peminat teruja dengan berita gembira ini dan rata rata mereka suka melihat wajah anak Jep Sepahtu & Sari Yanti yang dilihat tersenyum manis dalam salah satu gambar yang dikirimkan buat tatapan semua.

Kami berharap dengan kehadiran bayi pertama hasil perkahwinan pasangan ini akan menyerikan lagi rumahtangga yang dibina — tidak sabar pula untuk lihat Dariya Inara membesar dengan comel kelak. (rtky/m)


“Tunggu Bayaran Stesen TV, Dah Lama Jadi Lembu”

Seingat kami, sebelum ini Nabila Huda pernah meluahkan perasaannya terhadap produksi drama tempatan yang masih mengenakan bayaran yang rendah walaupun sara hidup ketika ini boleh tahan juga tingginya. Sementara itu, Che Ta baru-baru ini turut memuatnaik Insta Stories yang juga berkaitan dengan bayaran.

Melalui luahan hati Che Ta, ternyata dia bengang situasi yang menimpanya gara-gara masih tidak menerima bayaran daripada pihak stesen televisyen, stesen TV mana, tidaklah pula didedahkan.

“TV stesen ni bila jemput kita buat program, janji payment 2 minggu, 5 bulan pun belum nampak bayang RM! Kalaulah kita ni hidup duduk menghadap duit keluar TV, lama dah jadi lembu makan rumput tepi jalan!,” tegas Che Ta.

Mujurlah Che Ta sememangnya sudah menceburi bidang perniagaan sejak sekian lama dan apa yang dikongsikannya ini pastinya turut dirasai rakan selebriti lain yang turut lewat mendapat bayaran daripada stesen TV. Jadinya, sementara masih laku, usahalah untuk mencari mata pencarian lain bagi menampung kehidupan yang tidak tahu turun naiknya di masa mendatang. (rtky/s)


Badan Kurus Fikir Hutang RM4.6 Juta

Umum mengetahui sebelum ini pengasas produk kecantikan Vida Beauty, Datuk Seri Vida diarahkan supaya menyelesaikan bayaran cukai pendapatan yang dituntut oleh LHDN berjumlah lebih RM4.6 juta.

Berikutan itu, baru-baru ini Dato Vida memberitahu berat badannya susut lebih lima kilogram dalam tempoh 10 hari disebabkan tertekan dengan beban hutang dan masalah perniagaan.

“Saya terima serangan bertubi-tubi dari kiri kanan depan belakang terutama masalah perniagaan.

“Jiwa saya kacau! Tetapi saya akur, inilah harga sebuah populariti. Orang akan sentiasa memandang dan mencari semua salah kita sampai tak boleh bernafas,” katanya kepada Astro Gempak.

Menurut Vida lagi, beliau mengakui tekanan yang dihadapinya kali ini sangat berat sehingga membuatkan dia terduduk dan menangis.

“Saya turun lima kilogram dalam 10 hari sebeb tertekan dengan masalah terlalu banyak. Jarang saya biarkan masalah dalam kepala tetapi kali ini saya gagal,” ujarnya.


“Enggan Adegan Berpeluk, Takut Orang Menyampah”

Nama Farah Nabilah boleh dikatakan agak baru dalam dunia lakonan. Mula dikenali menerusi drama bersiri ‘Titian Cinta’, ternyata gandingannya bersama pelakon berbadan sasa, Zul Ariffin sememangnya menjadi dan diminati ramai.

Menurut Farah, dia mengakui tidak berminat untuk melakonkan adegan berpelukan atau keterlaluan dalam drama yang dibintanginya.

Tambahnya lagi, dia masih menjaga batas dirinya apabila bekerja selain perlu menjaga hati penonton dan keluarganya.

“Saya memang dari dulu menjaga batas diri apabila bekerja dengan pelakon gandingan. Malah ketika berlakon dengan Zul Ariffin sebelum ini, saya memberitahu enggan melakukan babak berpelukan.

“Bagi saya, cukup sekadar bermain ‘eye contact’ dan menggunakan teknik kamera untuk menggambarkan sesuatu keadaan. Saya tidak mahu terlalu banyak babak bersentuhan kerana bimbang penonton ‘menyampah’,” katanya kepada Harian Metro.

Baguslah jika Farah mempunyai prinsip sedemikian. Sedikit sebanyak tindakan tersebut mampu mengelakkan masalah yang tidak dijangka di masa akan datang.


"Terasa Macam Heroin Drama Dapat Bunga" - Izreen

Sudah lama tidak menerima jambangan bunga dari orang tersayang, Izreen Azminda teruja apabila suaminya, Ude memberikan kejutan sejambak bunga kepadanya. Izreen tidak menyangka suaminya begitu romantik, sehinga terasa seperti heroin didalam drama!

Menerusi Instagram, Izreen memuat naik gambar jambangan bunga ros, berserta kad ucapan yang terlampau ‘sweet’ dari suami. Katanya, selalunya beliau hanya memainkan watak didalam drama saja, tapi kini ianya menjadi kenyataan.

Tapi sehingga kini Izreen masih belum membuka ruangan komen di Instagram, jadi tidak dapatlah peminat tumpang gembira bersama. Terdahulu, pasangan ini sempat berbulan madu di Bali, setelah pelbagai onak dan ranjau ditempuhi.

Beruntung Izreen mempunyai suami yang bukan saja muda dan kacak tapi juga seorang yang sangat romantik! Betullah orang kata bersusah-susah dulu, bersenang-senang kemudian. (rtky/w)


Sajat Dikecam Lagi, Tayang Lurah Promosi Produk

Nama usahawan Nur Sajat tidak perlu diperkenalkan lagi. Boleh dikatakan populariti Sajat kini mengalahkan selebriti. Apa saja video yang dimuat naik pasti akan menjadi perhatian netizen.

Beberapa minggu lalu, nama Instafamous Riz Ulala menjadi buah mulut netizen apabila tular di media sosial video yang menampakkan payudaranya.

Kali ini giliran Sajat pula. Terbaru, video yang dimuat naik oleh Sajat dikecam teruk oleh netizen. Menerusi video tersebut, Sajat dilihat menayangkan lurah payudara untuk mempromosikan produknya.

Nak buah dada yang montok???nak kulit yang licin?? Nak wajah cantik ??muka ibarat macam miss universe!!! Jom buat treatment whitening,filler nose,nak buat botulax ,nak besarkan buah dada pun boleh uols?dan nak beli lets bengkung,lets girdle dan sebagai nya.. buat treatment kecantikan putih satu badan,kuku cantik,bibir seksi,bibir pink,kulit flawless,anak rambut banyak…boleh follow ig kami @nursajatbeautician @nursajatbeautician @nursajatbeautician Business kita ini dah hampir 4 tahun tau…ternyata memang bagus???? So tunggu apa lagi uols!!! Dah cantik,baru orang pandang!!! Selagi tak pandang,kena buat lah treatment di @nursajatbeautician …… #letscantik #nursajatbeuatician #janganmengata #terbaik #perempuan #montokhabis

A post shared by  NUR SAJAT 02 (@nursajat02) on May 1, 2018 at 3:39am PDT

Seperti sudah dijangka, tindakan Sajat itu menerima pelbagai reaksi dari netizen. Ada yang berpendapat, Sajat seolah-olah mahu membuktikan dirinya perempuan tulen.  Tidak kurang juga ada yang menganggap tindakan Sajat itu sangat keterlaluan dan mahu menjatuhkan maruah kaum wanita.

Walaupun sering dikecam, Sajat masih lagi mempunyai peminatnya tersendiri yang mahukan dirinya dahulu yang tidak seksi tapi masih lagi cantik.

Tetapi ada juga netizen yang seperti batu api dengan mengatakan Sajat bertindak sedemikian kerana mahu bersaing dengan pondan popular Riz Ulala.


Rita Rudaini Dedah Gambar Nikah Di Gudang Beras Thailand

Siapa sangka gudang beras menjadi saksi pernikahan Rita Rudaini dan bekas suami yang didedahkan secara eksklusif di dalam buku, Kerana Aku Seorang Perempuan yang menceritakan perjalanan kehidupan pelakon itu.

“Foto itu saya simpan baik-baik dalam sebuah cakera padat agar tidak tersebar, kini sampai masanya saya kongsi dengan orang yang nak tahu bagaimana perjalanan hidup saya. Kami bernikah di sebuah gudang beras kerana ketika itu imam tersebut rumahnya di atas gudang itu”

“Dia beri pilihan untuk bernikah di masjid tapi takut ada orang yang kenal. Kisah ini dari mula sampai akhir sangat berat saya tanggung. Saya tahu ada orang lain yang berhadapan dengan kehidupan yang lebih teruk daripada saya”

Jelas Rita, segala luahan dan keperitan kehidupan yang selama ini hanya diketahui beliau terkandung dalam buku tersebut, tanpa berselindung walau sedikit pun. Bagi Rita, tindakannya bukanlah untuk mengaibkan sesiapa, tapi hanya memberi kekuatan kepada wanita diluar sana.

“Kalau saya jujur orang marah dan kata saya raih simpati, saya tidak raih simpati sesiapa pun. Cuma saya kongsi rasa susah sangat bila ditinggalkan bertiga. Saya rasa sebelah sayap saya patah,” jelasnya.

Lain orang lain kisahnya dan dugaannya, mungkin inilah dugaan yang terpaksa Rita lalui untuk menjadi dirinya hari ini. Buang yang keruh, ambil yang jernih! (rtky/w)


"Saya Sudah Bersedia Untuk Berkahwin"

Terbuka berkongsi mengenai hubungannya dengan seorang ahli perniagaan, Nelydia Senrose memberitahu dirinya sudah bersedia untuk mendirikan rumah tangga dalam masa terdekat ini. Dalam masa sama, beliau berharap hubungan kali ini bakal berakhir ke jinjang pelamin.

“Sememangnya sejak daripada dahulu lagi saya sentiasa serius dalam perhubungan dan meletakkan harapan agar ia berkesudahan dengan sesuatu yang baik. Saya memang bersedia untuk mengakhiri sesebuah hubungan itu senang cerita sebuah ikatan perkahwinan”

“Namun perkara itu semua bergantung pada jodoh. Buat masa sekarang saya tidak mahu mengulas lanjut lebih mengenai hubungan saya dengan kekasih kerana kita tidak tahu apa yang akan terjadi pada masa akan datang,” katanya.

Terdahulu, menerusi Twitter Nelydia dengan gembiranya berkongsikan sebentuk cincin yang diberikan sang kekasih ketika bercuti di luar negara. Tidak silap sebelum itu, sekeping gambar beliau dan jejaka tampan itu turut tersebar.

Akibat pecah tembelang, agaknya Nelydia sudah malas mahu pusing cerita dan mengakui hubungan cinta yang terjalin. Tak sabar rasanya mahu melihat Nelydia naik pelamin, pastinya perkahwinan pelakon ini antara yang dinantikan peminat! (rtky/w)


Tasha Shilla Enggan Hebohkan Identiti Teman Baru

Sudah agak lama tidak mendengar Tasha Shila dikaitkan dengan mana-mana lelaki, pun begitu akuinya ketika ini beliau ada mengenali seseorang. Namun Tasha enggan terlalu bercerita mengenainya, mungkin takut tidak kesampaian.

“Saya tidak mahu ulas lanjut mengenai perkara peribadi, memadai jika semua mendoakan yang terbaik. Kalau ada jodoh, insya-Allah. Lagipun, saya lebih menyukai perhubungan matang dan tidak mahu membuang masa bercinta”

Baru sahaja menerima adik ipar baru, Tasha tidak kisah adiknya terlebih dulu mendirikan rumah tangga. Bagi Tasha beliau tidak perlu risau tentang umur yang makin meningkat naik jika sudah tertulis, pasti beliau akan bertemu jodoh.

“Tidak timbul istilah langkah bendul hanya kerana saya belum bertemu jodoh. Ia hanya istilah yang dicipta manusia, sedangkan Allah lebih tahu apa yang terbaik untuk diri kita. Tiada apa yang perlu dirisaukan kerana saya percaya, sampai masa saya juga akan berumah tangga”

“Sebagai kakak, saya tumpang gembira dan sentiasa mendoakan yang terbaik untuknya. Alhamdulillah, dia akhirnya bertemu cinta sejati. Melihat senyuman adik pada hari bersejarahnya sudah cukup membuat saya gembira,” jelasnya.

Jodoh dan pertemuan ditangan Tuhan, siapalah kita mahu mempersoalkannya. Agaknya siapalah jejaka bertuah yang dimaksudkan Tasha itu. (rtky/w)


Dilarang Beli Arak, Alicia Amin Label Malaysia Mundur

Siapa tak kenal dengan model kontroversi yang juga peserta Asia’s Next Top Model musim ke-5 ini. Sebelum ini nama pelakon baru Alicia Amin pernah hangat seketika gara-gara tampil seksi dan juga berbogel dalam beberapa sesi fotografi.

Walaupun dikecam teruk, Alicia dilihat seperti tidak mudah melatah dengan kata-kata netizen.

Terbaru, nama model itu sekali lagi menjadi perhatian di media sosial selepas memuat naik status meluahkan rasa tidak puas hati mengenai Muslim di Malaysia tidak dibenarkan untuk membeli minuman keras di Zon Bebas Cukai di KLIA.

“Saya baru tahu Muslim di Malaysia tidak dibenarkan membeli minuman keras di Zon Bebas Cukai di KLIA. Bagus, kita semakin mundur.”

Tweet tersebut ternyata mendapat pelbagai reaksi dari netizen. Ada yang mengecam dan ada juga yang meluahkan rasa syukur apabila peraturan itu dilaksanakan khas untuk Muslim di Malaysia.

Apa-apa pun kita tiada hak untuk menghukum sama ada kenyataan tersebut betul atau salah. Apa yang pasti, Alicia hanya menggunakan hak bersuara di media sosial sama seperti pengguna lain.


Pernah Ditawar RM1 Juta Jadi Duta Produk Putih Kulit

Baru-baru ini, kecoh di media sosial mengenai isu selebriti yang mempromosikan produk tanpa mengetahui kesannya kepada pengguna. Rata-rata netizen mendakwa mereka ini sanggup mengejar wang ringgit dengan menerima tawaran untuk menjadi duta dan mempromosikan sesuatu produk.

Tapi tak semua selebriti sama. Ternyata, elakon kecil molek Sharifah Amani mempunyai prinsipnya tersendiri.

Menerusi akaun Twitter miliknya, Sharifah Amani mendedahkan bahawa dia pernah ditawar sebanyak RM1 juta untuk menjadi duta produk pemutih kulit. Namun dia menolak tawaran tersebut kerana tidak mahu menipu orang ramai tentang keberkesanan produk tersebut.

Menurutnya lagi, dia sanggup menolak tawaran tersebut kerana jika dia mahu menjadi duta produk, dia harus menjadi pengguna terlebih dahulu sebelum menyakinkan orang lain untuk membeli.

Dia turut mengucapkan terima kasih kepada ibunya yang menasihatinya untuk menolak tawaran produk yang membahayakan pengguna. Baginya duit bukan segalanya dan kehormatan diri lagi penting. Tambahnya lagi, mungkin disebabkan itu dia tidak kaya dan digelar artis sendu.

Rata-rata netizen memuji sikap Sharifah Amani yang tidak gelap mata dengan tawaran wang ringgit dan industri hiburan perlukan ramai lagi selebriti sepertinya.

Bukan mudah bergelar selebriti kerana mereka mempunyai pengaruh besar dan menjadi ikutan ramai.  Diharap mereka mampu menggunakan kuasa pengaruh mereka dengan sebaik mungkin dan ke arah yang lebih baik.


Ajar Anak Hidup Susah, Aliff Syukri Dikecam Teruk

Jika dilihat dengan kehidupan usahawan kosmetik, Datuk Seri Aliff Syukri, sememangnya ketiga-tiga anak jutawan itu cukup bertuah kerana hidup serba mewah dan cukup segalanya.

Mana tidaknya, kecil-kecil lagi dah tinggal di banglo bernilai berjuta ringgit. Berpeluang melancong ke luar negara dan pergi sekolah pun dihantar dengan kereta mewah.

Tidak mahu manjakan anak dengan kemewahan, baru-baru ini, Aliff Syukri memuat naik video menunjukkan ketiga-tiga anaknya di hantar ke sebuah rumah untuk belajar bagaimana rasanya hidup susah dan berdikari.

Menerusi video tersebut, anak bongsu Aliff kelihatan menangis teresak-esak dan tidak mahu ditinggalkan di rumah tersebut.

Namun Aliff memberikan alasan kukuh sebab dia menghantar anaknya ke rumah tersebut. Dia melihat anak-anaknya terlalu selesa hidup dalam keadaan mewah.

“Berat sebenarnya nak berpisah apatah lagi tengok semua menangis. Tapi kami suami isteri tekad. Ini cara kami didik anak kami supaya lebih dengar kata.

“Abah dan mama terpaksa buat macam ni sebab abah nak anak-anak abah menghargai apa yang ada selama ni bukan senang nak didik anak supaya tahu macam mana erti kesusahan.”

Tindakan Aliff itu menimbulkan pelbagai reaksi dari netizen. Ada yang tidak bersetuju dengan kerana mereka masih kanak-kanak yang tidak mengetahui apa-apa.

Namun ramai yang menyokong tindakan Aliff kerana bukan mudah untuk mendidik anak zaman sekarang dan ibu bapa lebih mengetahui perangai sebenar anak mereka.


Versi Anngun & Fazura Dapat Tontonan Tertinggi di Youtube

Dikritik suara sumbang bukanlah perkara baru buat Fazura. Menerusi duet bersama penyanyi, Anggun dengan lagu The Good Is Back, Fazura sekali lagi dikritik hebat. Tetapi ia tidak mematahkan semangat Fazura dan beliau menerimanya dengan hati terbuka.

“Saya terima semua kritikan itu dengan hati yang terbuka. Biasalah, kita perlu berdepan dengan semua cabaran seperti itu untuk berjaya. Diakui, lagu itu paling sukar untuk saya nyanyikan, ditambah dengan vokal Anggun yang sangat hebat”

Selain itu, peminat juga membandingkan duet Anggun bersama rakan artis, Rossa yang dikatakan berganda sedap berbanding Fazura. Difahamkan kritikan itu bukan sahaja datang dari peminat Malaysia, tetapi juga Indonesia.

“Apabila dia memilih saya untuk menjadi rakan duet, saya sahut cabaran itu dengan memberikan yang terbaik mengikut kemampuan diri. Saya tak kisah pun jika ada yang membandingkan nyanyian kami, setiap penyanyi mempunyai cara nyanyian berbeza,” jelasnya kepada Berita Harian Online.

Pun begitu nyanyian duet Anggun dan Fazura berjaya mencapai tontonan paling tinggi jika dibandingkan dengan tiga lagi versi nyanyian duet dengan tontonan sebanyak 146,000 tontonan di YouTube (sehingga semalam). Syabas Fazura! (rtky/w)


Tuah Anak Lonjak Nama Imam Muda Asyraf

Program Imam Muda yang disiarkan secara langsung menerusi saluran televisyen berbayar Astro Oasis membuatkan pemilik nama Muhammad Asyraf Mohd Ridzuan atau lebih popular dengan gelaran Imam Muda Asyraf dikenali ramai.

Baru-baru ini Imam Muda Asyraf baru sahaja menimang cahaya mata ketiga hasil perkahwinan bersama pasangannya Nur Husna Yusof.

Kehadiran puteri pertama yang diberi nama Setiaku Aisyah ini bagaikan membawa tuah buat Imam Muda Asyraf dalam bidang kerjayanya.

Bukan sahaja terkenal dalam bidang keagamaan, Imam Muda Asyraf juga turut menjadi duta produk kesihatan yang terkenal dengan tagline ‘Lebih Kuat, Lebih Cergas, Lebih Beramal’ iaitu Jus Hidayah Gold keluaran Seraimas.

Imam Muda Asyraf juga meneruskan siri dakwah beliau menerusi program bual bicara mengenai pelbagai isu melalui laman Facebook Seraimas HQ.

Program bual bicara yang berlangsung tiga kali dalam sebulan ini mengupas topik-topik semasa tentang kekeluargaan dan pentingnya kesihatan.

Jus Hidayah Gold yang terkenal dengan khasiatnya tersendiri disamping memberi tenaga dan mencegah dari pelbagai penyakit.

Di sini kami kongsikan dengan anda antara khasiat Jus Hidayah Gold yang boleh membuatkan ibu bapa anda kelihatan cergas setiap hari.

Dengan kandungan herba campur dan buah-buah seperti kurma yang terdapat dalam Jus Hidayah Gold ini mampu meningkatkan tahap kecergasan seseorang individu.

Mana tidaknya, buah kurma yang tinggi dengan kandungan potassium, serat dan mangan berupaya memelihara sistem saraf dan jantung kita secara dalaman.

Bukan sahaja boleh diamalkan oleh golongan warga emas, golongan dewasa juga boleh mengamalkan jus yang penuh dengan khasiat buah tiin ini kerana dipercayai mampu merawat tekanan darah dalam tubuh badan seseorang individu.

Sebanyak 23 herba campuran yang terdapat dalam Jus Hidayah Gold ini sedikit sebanyak membantu mengurang serangan penyakit.

Misalnya bahan masakan seperti kunyit yang terdapat dalam jus ini berupaya membantu melancarkan proses pencernaan serta menguatkan sistem imunisasi bagi mencegah serangan penyakit.

Hanya dengan dua sudu sahaja ibu bapa anda boleh mendapat pelbagai khasiat yang disalurkan oleh jus mesra ramai ini. Tidak hanya merawat luaran tubuh badan Jus Hidayah Gold juga mampu merawat sistem dalaman seseorang individu.

Selain jus ini boleh didapati di toko-toko jamu yang berdaftar, anda juga boleh membeli secara online menerusi laman Seraimas sendiri dan pastinya akan selamat tiba di sisi orang tersayang.

Senang bukan untuk memiliki Jus Hidayah Gold ini? Rugi sekiranya sebagai seorang anak anda tidak dapat menghadiahkan jus yang kaya dengan buah-buahan ini buat kedua ibu bapa anda.


"Akhir Kata, Saya Pilih Biru"- Adi Putra

Tidak lama lagi rakyat Malaysia bakal menunaikan kewajipan sekali lagi untuk mengundi. Bersempena dengan itu Adi Putra mengambil kesempatan mendedahkan status kerakyatan beliau yang sudah menjadi rakyat Malaysia.

Perkara itu dikongsikan di laman Instagram berserta dengan kepsyen yang agak mendalam mengenai parti yang dipilihnya untuk mengundi. Beberapa perkongsian di Instagram juga menunjukkan Adi begitu aktif turun padang bersama beberapa orang kuat politik negara.

Bagaimanapun Adi tidak menjelaskan dengan jelas bagaimana beliau mendapat status Taraf Penduduk Tetap dalam perkongsian itu. Tambah Adi lagi, beliau tidak kisah andai dibenci ramai orang kerana parti yang dipilihnya.

Kalau dulu undi sememangnya rahsia dan tidak diluahkan secara terbuka. Tetapi kini berbeza pula keadaannya, di laman sosial semua orang seolah terbuka mendedahkan parti yang dipilih, sampaikan tidak perlu ditanya!

Apapun tahniah diucapkan kepada Adi yang kini sudah bergelar rakyat Malaysia dan berpeluang menunaikan tanggungjawab mengundi buat kali pertama. (rtky/w)


Zul Ariffin Sakit Pinggang Dukung Elizabeth Tan

Baru-baru ini pastinya ramai dapat melihat bagaimana gagahnya Zul Ariffin mendukung Elizabeth Tan namun dalam masa yang sama, Zul berkongsikan sesuatu bersama peminat di ruangan Insta Stories baru-baru ini.

A post shared by Elizabeth Tan (@elizabethtsm) on Apr 25, 2018 at 9:17pm PDT

Menurut laporan mStar Online, Zul melalui Instagram Stories berkata, dia berkemungkinan perlu berjumpa dengan kiropraktik dua kali dalam seminggu akibat mendukung penyanyi dan pelakon wanita itu.

“Terima kasih Lizzie jadi penyeri di set #misteridilaila dan kerana dukung you, temu janji I dengan chiropractor dah jadi dua kali seminggu. Sweet’kan?,” tulisnya di laman sosial berkenaan.

Melalui filem berpelukan sambil mendukung itu juga ada peminat yang angau dan menyarankan bahawa pasangan ini bercinta dan tidak kurang juga yang menyatakan rasa kurang senang dengan babak yang dikongsikan mereka itu. (rtky/s)


Zahirah Macwilson Idam Lelaki Kelakar, Tak Kacak

Pelakon cantik Zahirah Macwilson dilihat tidak melatah dengan apa saja gosip yang menimpanya selepas hubungan cintanya dengan hero pujaan ramai, Zul Ariffin putus sejak sebulan lalu.

Pelakon berdarah kacukan ini sememangnya cantik orangnya. Selalunya bila orang cantik ni nak pasangan kacak. Tapi berbeza dengan Zahirah.

Baru-baru ini, Zahirah kongsikan 5 ciri lelaki idamannya. Untuk lelaki di luar sana, siapa ada ciri-ciri ini boleh la cuba nasib.

Yang pertama, lelaki itu perlulah hormat dengan keluarganya, itu paling penting. Ciri kedua yang dicari oleh Zahirah ialah seorang yang sentiasa menyokongnya. Lelaki itu juga bukan jenis yang mengongkong atau mengawalnya.

Tambah Zahirah, dia idamkan lelaki yang kelakar. Dari segi paras rupa pula, baginya tidak kacak pun tak apa kerana kebanyakan lelaki kacak tidak berguna.

Ciri seterusnya ialah seorang memiliki hati yang baik dan yang terakhir lelaki itu mampu jaga Zahirah sebaik mungkin.


“Dipaksa Buka Tudung, Ditipu Duit Sebelum Berjaya”

Kini berjaya menempa nama di Amerika Syarikat, penyanyi Yuna atau Yunalis Zarai antara kebanggaan rakyat Malaysia. Ramai yang menjadikan wanita berkarisma ini sebagai idola.

Namun, disebalik kejayaan Yuna di negara besar tersebut, tidak semua yang dilalui oleh penyanyi ini indah belaka. Jarang sekali Yuna kongsikan kisah peribadinya kepada umum apatah lagi suka duka yang dialaminya sebelum berjaya.

Baru-baru ini, Yuna kongsikan gambar individu yang bertanggungjawab disebalik kejayaannya.Turut disertakan ucapan yang sangat menyentuh hati.

Menerusi Insta Story, Yuna memberikan ucapan terima kasih buat pengurus peribadinya Wawa, yang masih setia bersamanya sehingga ke hari ini walaupun pelbagai cabaran ditempuhi sebelum Yuna mencipta nama di US.

Yuna juga turut kongsikan suka duka apabila dia pernah dipaksa buka tudung jika ingin menjadi artis syarikat rakaman. Bukan itu saja, Yuna dan pengurus peribadinya itu juga pernah ditipu dan kerugian wang ringgit.

Tambah Yuna lagi, sekuat mana pun dia usaha, dia tidak akan dapat lakukan semuanya seorang diri. Rupanya masih ada insan yang sudi membantu untuk melihatnya berjaya.


"Semua Apa Yang Artis Cakap Salah, Bodoh!"- Elfira

Walaupun sudah diberi penjelasan saintifik oleh pakar dalam bidang perubatan, Elfira Loy menerusi satu temu bual nampaknya terus mempertahankan pendapatnya mengenai ubat tinggi yang dipromosikan oleh Neelofa baru-baru ini.

Menerusi temu bual itu, Elfira seperti bengang dengan teguran seorang doktor (yang dipercayai Dr Beni Rusani) di laman Twitter yang mendakwa dirinya hanya backup kawan sehingga digelar bodoh oleh netizen.

Manakala melalui tweet terbaru, Dr Beni dengan rasa rendah diri memohon maaf pula kepada Elfira andai beliau terkasar bahasa ketika ‘mensekolahkan’ beliau mengenai fakta sebenar tentang ubat tinggi yang dipertahankannya itu.

Tweet terbabit turut mendapat perhatian Dr Amalina Bakri, dengan menegaskan tindakan rakannya itu hanya untuk mendidik orang ramai. Soalnya lagi, apalah gunanya doktor jika orang ramai tidak mendengar pendapat mereka.

Kenyataan Dr Beni dan Dr Amalina juga turut disokong oleh netizen yang rata-rata menyelar sikap Elfira yang meninggi diri serta terus memanjangkan isu terbabit. Makin pelik zaman sekarang ni, beri tahu fakta yang betul pun masih kena dipersalahkan!. (rtky/w)


"Tolonglah Move On Dengan Kisah Saya & Nora Danish"

Umum mengetahui hubungan diantara Fasha Sandha dan Nora Danish dingin sejak perceraian dengan bekas suami. Namun masing-masing sudah mempunyai kehidupan sendiri dan sudah tidak timbul sebarang isu diantara mereka.

Pun begitu, baru-baru ini Fasha ditegur peminat gara-gara memakai pakaian sama yang dipakai oleh Nora Danish. Tidak selesa dengan komen itu, Fasha mempersoalkan kembali apakah menjadi kesalahan memakai baju yang sama.

Dalam masa yang sama Fasha memberitahu, beliau tidak kisah jika mereka memakai pakaian yang sama dan meminta peminatnya ‘move on’ dengan tidak melagakan mereka seperti mana mereka juga sudah move on dengan kisah lama.

Pelik juga orang ni kadang-kadang sampaikan memakai baju yang sama secara tidak sengaja pun menjadi satu persoalan. Nama pun beli di kedai pakaian yang sama, pasti kebarangkalian ‘tersama pakaian’ itu terjadi. (rtky/w)


"Tidak Boleh Sengaja Tunai Solat Dalam Kereta"

Berikutan kontroversi Fathia Latiff menunaikan solat di dalam kereta baru-baru ini ramai memberikan pendapat mengenainya, ada yang menyokong ada juga yang mempertikaikan perbuatannya itu.

Menurut Mufti Kelantan, Datuk Mohamad Shukri Mohamad, tindakan pelakon itu yang sengaja menunaikan solat, hanya kerana ingin mengejar waktu tanpa keuzuran atau sakit di dalam kereta tidak tepat.

“Kita kena tahu dia punya cerita yang menyebabkan dia bersembahyang di dalam kereta. Tetapi kalau keuzuran (sakit) seperti kena gout sehingga tidak boleh ke masjid, jadi kita sembahyang di dalam kereta dan menghadap ke kiblat”

“Tapi jika tidak keuzuran (sakit) tidak boleh sebab sembahyang kena ada hukum perbuatan mesti kena ada rukuk, sujud tetapi di dalam kereta boleh sujud ke?”

“Nak mengejar waktu itu bukanlah alasan, ada tempat dan masa untuk kita sembahyang seperti biasa tiba-tiba pilih untuk solat dalam kereta itu memang tidak tepatlah,” jelasnya kepada Media Hiburan.

Semalam pula, Fathia bersuara mempertahankan tindakannya dengan menyifatkan perbuatannya itu urusan diantara beliau dan Allah. Malah katanya, beliau juga tidak sedar aksinya menunaikan solat dirakam oleh rakannya.

Sebelum ini tindakan Fathia itu mencetuskan perdebatan dikalangan peminat yang rata-rata mempertikaikan solatnya. Jadi sekarang sudah jelaslah bahawa tindakan Fathia itu tidak tepat dan mungkin selepas ini Fathia akan lebih peka. (rtky/w)


"Kenapa Bila Saya Kurus Baru Nak Kecam?"

Tidak dinafikan imej terbaru Ifa Raziah memang langsing bak anak dara namun menerusi video yang dimuat naik baru-baru ini, Ifa dikecam apabila tampil dengan gaun pendek yang sendat tanpa lengan.

Bagaiamanapun jelas Ifa, video tersebut memang sengaja dimuat naik olehnya bagi membuktikan dirinya sudah kurus dan tidak mengunakan sebarang editing untuk tampil kurus dan cantik di media sosial.

“Niat saya memang nak tunjuk. Selama ini saya buat promosi produk di IG orang cakap gambar hasil suntingan. Malah tunjuk gambar sebelum dan selepas pun orang tak percaya. Apabila saya tunjuk penampilan sebenar, orang kecam pula. Kalau tak tunjuk kata saya propa dan menipu”

Menerusi Instagram, Ifa memuat naik video Live bersama suami serta beberapa rakan menyambut ulangtahun perkahwinan. Selain dituduh tidak beriman, Ifa juga dikecam kerana berpakaian tidak seperti umurnya yang sudah tua.

“Kenapa susah sangat nak terima hakikat yang saya sudah kurus? Lagi pula dalam video berkenaan saya bukannya berbogel. Orang kita terlalu cepat menjatuhkan hukum tanpa ambil tahu cerita sebenar”

“Pada hari video dirakam, kebetulan saya dan suami menyambut ulang tahun perkahwinan ke-14, Selasa lalu. Memandangkan majlis dibuat di jakuzi rumah, namun, disebabkan ia labuh jadi tidak sesuai untuk berjalan atas air,” jelasnya.

Selain itu Ifa yang menyedari dirinya dikecam ramai mempersoalkan tindakan netizen mengkritik dirinya memakai baju tanpa lengan apabila sudah cantik, padahal beliau sudah tampil begitu sejak dari dulu lagi. (rtky/w)


3 Tips Berbelanja Dengan Mewah Tanpa Boros Menjelang Hari Raya

Demam musim perayaan kini semakin dirasai dan pastinya anda ingin kelihatan serba baru menjelang hari raya. Bukan sahaja dari segi keperluan diri malah kelengkapan rumah juga semestinya menjadi perkara utama untuk diambil kira.

Tetapi anda risau sekiranya berbelanja lebih daripada bajet yang sepatutnya? Yalah bak kata perpatah “Ukur Baju Di Badan Sendiri”.

Kali ini kami kongsikan dengan anda 3 tips untuk anda kekal bergaya tanpa perlu berbelanja boros. Senang cerita kali ini anda berbelanja dengan panduan yang bijak.

Sekarang dunia semakin canggih, terlalu banyak peniaga menjual barangan yang sama dengan peniaga yang lain. Jadi mudah bagi anda sebagai pembeli untuk membandingkan harga terlebih dahulu sebelum membeli. Taktik ini sering digunakan oleh penggemar barangan online.

Tips yang kedua ini akan membuatkan anda kelihatan lebih bijak berbelanja. Sebagai pembeli anda seharusnya membuat list terlebih dahulu bagi mengelakkan anda tidak memiliki barangan yang sama pada satu masa.

Perkataan ‘Jualan Murah’ pastinya akan membuatkan anda tidak sabar untuk membeli belah. Mana tidaknya barangan yang anda nantikan-nantikan dijual dengan harga yang mampu milik.

Dengan kempen ‘Bijak Berbelanja, Senang Ria’ yang kini berlangsung di Courts, anda boleh memiliki barangan idaman anda dengan harga yang berpatutan.

Selain itu, anda juga boleh membeli barangan keperluan dengan kadar bulanan tetap serendah 1.25% sebulan.

Lebih menarik lagi, dengan Pelan Courts Flexi Kredit setiap barangan anda mengambil masa 24 jam sahaja. Hanya dengan membawa kad pengenalan, slip gaji atau KWSP, berdesup barangan idaman anda sampai ke rumah.

Selain itu, anda juga tidak perlu membayar sebarang deposit semasa pembelian dan anda boleh selesaikan pembelian awal tanpa sebarang caj!

Bukan itu sahaja, Courts juga memberi penjimatan tambahan sebanyak 50% untuk semua barangan dan lebih eksklusif lagi untuk ahli HomeClub. Jadi kepada anda yang belum menjadi ahli bolehlah mendapatkannya secara percuma.

Courts juga menawarkan anda belian dengan belian (purchase with purchase) serendah RM 10 sahaja tahu. Rugi kepada anda yang melepaskan peluang ini. Sekiranya anda berbelanja sebanyak RM 1,000 sehingga RM 2,000 anda boleh mendapatkan seterika wap dengan harga RM10 sahaja. Untuk mendapatkan seterika wap dan periuk nasi dengan harga RM30 perbelanjaan anda haruslah sebanyak RM2,001 sehingga RM 3,000.

Lebih menguntungkan sekiranya anda berbelanja sebanyak RM 3,001 keatas anda boleh mendapatkan seterika wap, periuk nasi, dan pengisar dengan harga RM 60 sahaja.

Wahhh! menarik betul kempen Courts kali ini pasti ramai yang tidak sabar untuk terjah Courts demi merebut peluang keemasan ini kan?

Untuk info yang menarik mengenai Courts anda boleh kunjungi laman Facebook ataupun Instagram Courts. Courts nilai lebih baik, hidup lebih senang.


"Saya Solat Kerana Allah, Bukan Kerana Manusia"

Menjadi perdebatan ramai apabila aksinya dirakam ketika solat didalam kereta, Fathia Latiff enggan melayan kritikan negatif peminat dan menyifatkan solat yang dilakukannya urusan diantara beliau dan Allah.

“Saya kerjakan solat kerana Allah bukan kerana manusia. Maaf saya tidak tahu aksi saya dirakam,” katanya kepada m Star Online berhubung dengan rakaman dirinya menjalani solat dalam kereta baru-baru ini.

Menerusi video yang dirakam, Fathia difahamkan terperangkap dalam kesesakan lalu lintas dan waktu solat hampir tamat membuatkan beliau terus menunaikan solat di dalam kereta. Namun aksi itu dipertikaikan oleh peminat.

Selain daripada arah kiblat didalam kereta yang bergerak dipersoal, solekan tebal Fathia ketika menunaikan solat juga turut menjadi buah mulut. Namun tidaklah semua membangkang, ada juga yang masih memuji sikap Fathia yang mengutamakan solat walaupun dalam perjalanan ke fesyen show!

Kalau dilihat pada ruangan komen, pelbagai komen dan dalil dikeluarkan bagi mempertahankan pendapat masing-masing. Susah nak komen kalau bab-bab begini, namun mungkin Fathia ada alasan tersendiri. (rtky/w)


"Lain Macam Orang Pandang Selepas Gambar Anu Tersebar"

Gara-gara akaun Instagram digodam dengan gambar kemaluan, Zul Ariffin mengakui ia sedikit mengubah pandangan masyarakat terhadapnya. Jelasnya, beliau sendiri berdepan dengan situasi peminat memandang serong kepadanya sejak insiden itu berlaku beberapa hari lalu.

“Ia tak mencalarkan imej saya tapi semestinya pandangan masyarakat kepada saya lebih berbeza. Pernah satu hari saya memandu ke kaunter pandu lalu di restoran makanan segera pun, pekerja di kaunter itu memberikan senyuman yang ‘lain macam’ kepada saya”

“Ia bukanlah gambar senonoh lebih-lebih lagi ketika ianya dimuat naik dari akaun Instagram saya. Kalau ada yang nak simpan dan terus sebarkan, saya tak boleh kata apa-apa. Saya sendiri pun tak tahu siapa yang godam dan muat naik. Jadi, tak ada tindakan boleh diambil.

Dalam kekecohan kontroversi terbabit, tiba-tiba timbul pula nama bekas kekasih, Zahirah Macwilson yang didakwa menggodam akaun Zul. Biarpun hubungan mereka berakhir dengan tegang namun Zul menafikan dakwaan tersebut.

“Lagi pula, bukan saya seorang saja mempunyai kata laluan untuk log masuk ke Instagram saya kerana saya juga kongsikan dengan tiga wakil kelab peminat yang saya percaya,” jelasnya kepada Harian Metro. (rtky/w)


Netizen Lupakan Fattah Amin, Sekarang Fendy Bakry

Sebut je drama bersiri Mr. Grey, rasanya ramai dah tahu siapa hero dan heroin yang membintangi drama tersebut. Rata-rata netizen memberi respon cukup positif terhadap drama baru tersebut dan memuji gandingan kedua pelakon iaitu Fendy Bakry dan Eyra Hazali

Menerusi drama popular itu, nama Fendy Bakry menjadi bualan ramai gadis-gadis. Mana tidaknya, wataknya yang sentiasa muncul dengan ‘pick-up line’, sememangnya membuatkan ramai wanita cair.

Ramai yang memuji lakonan Fendy yang membawakan watak Mr. Grey memang menjadi dan tidak kayu.

Tidak kurang juga ada netizen yang membandingkan pelakon itu dengan pelakon lelaki popular, Fattah Amin. Tak pasal-pasal nama Fattah Amin pun terkait sekali.

Rata-rata peminat wanita menggelar Fendy Bakry dengan gelaran ‘Tall, Dark and Handsome’. Ada juga yang memanggil Fendy Bakry sebagai Remy Ishak Junior.

Ada juga peminat yang memberikan komen bahawa mereka sudah meminati Fendy menerusi drama ‘Kuntom’ dan ‘Abang Surau’.

Sementara itu, Fendy Bakry kini dilaporkan mengalami sakit secara tiba-tiba dan perkara tersebut disahkan oleh pihak pengurusannya sendiri. Rata-rata peminat mendoakan agar Fendy kembali sihat dan pulih seperti biasa.


Bertanding PRU14, 5 Fakta Menarik Tentang Azwan Ali

Baru-baru ini, pelakon dan pengacara Azwan Ali mengesahkan bahawa dia akan bertanding sebagai calon Bebas pada PRU Ke-14 dan menentang abangnya sendiri iaitu Timbalan Presiden PKR, Datuk Seri Mohamed Azmin Ali.

Walaupun terkenal sebagai personaliti yang mulut becok dan lantang, Azwan Ali mempunyai pengikutnya sendiri yang sentiasa menyokongnya.

Selain merupakan adik kepada Menteri Besar Selangor, pasti ramai yang tidak tahu bahawa Azwan Ali sebenarnya bukan calang-calang orang. Siapa sangka Diva AA ini memiliki latar belakang pendidikan yang tinggi.

Kami senaraikan 5 perkara tentang Azwan Ali yang mungkin ramai tidak tahu.

Jangan pandang Azwan Ali sebelah mata. Siapa sangka dia merupakan graduan Ijazah Sarjana Muda Undang-Undang dari Universiti Malaya pada tahun 1991. Namun, Azwan lebih meminati dengan dunia penyiaran.

Rupanya Azwan Ali pernah menghasilkan buku tentang kehidupannya sendiri selama dia menceburi industri hiburan dan pernah dicop sebagai selebriti pondan ada diceritakan dalam buku tersebut. Diterbitkan pada tahun 2011, buku itu juga ada turut menceritakan kisah jatuh bangun Azwan Ali.

Semua tahu abang kepada Azwan Ali iaitu YB Azmin Ali, Menteri Besar Selangor. Tapi ramai yang tidak tahu mereka ada seorang lagi adik iaitu Umie Hafilda Ali. Nama Umie Hafilda pernah peopular sekitar tahun 1998 selepas dia terlibat dalam perbicaraan keas liwat melibatkan Dato’ Seri Anwar Ibrahim.

Sebut je nama Azwan Ali memang banyak gosip tentang dirinya. Tapi mesti ramai yang masih ingat lagi gosip tentang pergaduhannya dengan seorang lagi pengacara paling popular pada ketika itu iaitu Aznil Hj Nawawi. Punca pergaduhan itu dikatakan masing-masing berebut untuk menjadi pengacara nombor satu Malaysia.

Selepas berlaku krisis di antara adik-beradik tersebut, Azwan Ali menyeluarkan kenyataan akan membantu Perdana Menteri, Najib Tun Razak untuk menjatuhkan abangnya sendiri. Azwan bakal bertanding di DUN Bukit Antarabangsa sebagai calon Bebas dengan menggunakan logo Gajah. Azwan Ali turut berjanji akan belanja rendang jika dia ditakdirkan menang.


20 Hari Tayang, Dukun Kaut Lebih RM10 Juta

Tahniah buat filem Dukun kerana telah mencapai kutipan lebih daripada RM10 juta hanya dalam masa 20 hari tayangan. Berbaloi pengarahnya, Dain Said peram filem lama-lama. Tapi filem ini pun punya aura tersendiri lebih-lebih lagi penghayatan watak-watak yang dilakonkan dengan baik barisan pelakon.

Berita gembira tersebut dikongsikan oleh Umie Aida melalui akaun Instagramnya diiringi dengan kata-kata penuh syukur di atas kejayaan filem tersebut dan juga sokongan penonton.

“Alhamdulilah. Terima kasih atas sokongan anda semua. Teruskan sokongan anda pada filem-filem Malaysia yang akan keluar di pawagam nanti. Sekali lagi terima kasih Malaysia & Singapore & Brunei,” tulisnya.

Menurut Utusan Online, Dukun sebelum ini diharamkan tayangannya pada Disember 2006 selepas Lembaga Penapisan Filem Malaysia (LPFM) membuat keputusan itu kerana jalan ceritanya yang dianggap kontroversi.

Selain Umie, Dukun membariskan pelakon yang sememangnya hebat membawakan watak dalam setiap lakonan seperti Adlin Aman Ramlie, Namron, Faizal Hussein, Bront Palarae, Nadiya Nisaa, Mislina Mustafa, Soffi Jikan, Hasnul Rahmat dan Elyana. Hebat belaka, bukan? (rtky/s)


“Ke Mahkamah Banyak Duit, Nafkah Anak Tak Bayar”

Baru-baru ini Elly Mazlein melalui perkongsian di Instagram dengan menjelaskan bahawa bekas suaminya gagal melunaskan nafkah anak mereka, Putri Sara Sefhia yang kini berusia 2 tahun. Selain itu Elly turut menyelitkan pesanan tajam buat Azmi Hatta.

Melalui muatnaik yang kini telah dipadam itu, Elly mendakwa bahawa Hatta mampu membayar bayaran bulanan motosikal berkuasa tingginya namun gagal untuk memberikan nafkah.

Memetik kata-kata Elly yang dipetik melalui laporan Astro Awani lebih baik jualkan saja motosikal tersebut, sekurangnya mampu membayar nafkah anak.

“Ramai menyayangimu dan menghargaimu manja. @azmi_hata buat apa tu? Nafkah anak dah berbulan-bulan tak bayar ni. Ajak Kakak Lina ke mahkamah, banyak pula duit bayar lawyer. Nafkah anak yang hanya RM1500 liat bebenar nak membayarnya”

“Motor Harley Davidson vroooom vroooom ada pulak duit nak membayar bulan-bulan. Meh Kakak Lina nak nasihat.. Ya Kakak Lina faham @azmi_hata nak manja dengan Kakak Lina ya. Tak apa, meh Kakak Lina manjakan dengan bagi sebungkus buah fikiran”

“Kalau rasa motor Harley Davidson tu punca tak mampu nak membayar nafkah anak, meh Kakak Lina ajar macam mana nak membuatnya. Pergilah jual motor tu, habis cerita… Selesai masalah. Kakak Lina syak @azmi_hata mesti setuju dengan sebungkus buah fikiran yang Kakak Lina bagi ni kan?” katanya.

Begitulah kisahnya di antara Elly dan bekas suaminya. Elly bernikah dengan Azmi pada November 2014 dan bercerai pada Oktober 2015 ketika Elly sarat hamil empat bulan. Semoga nanti nafkah dapatlah diselesaikan ya. (rtky/s)


Farah Nabilah Kini Kekasih Hati Zul Ariffin?

Baru-baru ini, Instagram Stories Zul Ariffin telah digodam dan gara-gara godaman tersebut, maka tersebarlah gambar kemaluan yang sehingga kini masih tidak diketahui siapakah pemilik sebenarnya. Baru-baru ini pula, Zul memuat naik gambar bersama pelakon Farah Nabilah.

Apa yang menarik tentang gambar tersebut (selain pinggang Farah dirangkul kemas ketat sendat padat) ialah Zul menggunakan emoji love di ruangan kapseyen – namun dipadam emoji tersebut dipadam dan diganti dengan emoji ikan lumba-lumba pula.

Tidak diketahui apakah niat sebenar Zul menggunakan emoji love itu pada mulanya. Ada dua kesimpulan boleh dibuat di sini, sama ada Zul memang dilamun cinta bersama Farah atau sekadar menyemarakkan api populariti yang kini sedang membara.

Apa pun, sebagai pelakon lelaki yang masih single, besar harapan peminat mahu melihat pelakon lelaki kesayangan mereka ini mempunyai teman hidup, lebih-lebih lagi Zul kini berseorangan setelah pemergian ibunya. Apa pun, semoga Zul berjaya dalam kehidupan mendatang dan jangan bagi Instagram kena godam lagi,ya? (rtky/s)


Kenapa Bazir Ribuan Ringgit Untuk Kosmetik Jika Anda Ada Ini!

Sebenarnya teknologi banyak membantu kita menjimatkan masa, mudahkan kita untuk mencari satu-satu lokasi dan juga mungkin anda tak perasan, ia turut membantu kita untuk tampil lebih yakin dan cantik. Jadi, kita tak perlu habiskan ratusan mahu pun ribuan ringgit semata-mata nak cantik.

Sememangnya pakar dalam bidang tersendiri, OPPO melahirkan OPPO F7 yang sangat memahami jiwa anda yang sentiasa mahukan kesempurnaan dalam penampilan. OPPO F7 ini baru saja dilancarkan sebenarnya.

Memang meriah gila majlis pelancaran smartphone terbaru keluaran OPPO iaitu OPPO F7. Malah kehadiran Neelofa selaku
duta OPPO membuatkan majlis bertamba manis. Eh, sebenarnya masa harga OPPO F7 ini diumumkan, rasa macam tak percaya sebab telefon ini sudah cukup sempurna tapi harga masih masuk akal.

Sebelum bercakap tentang harga, kami kongsikan dulu 5 sebab utama yang confirm buat orang berebut nak beli, ;ebih lebih lagi yang berwarna Diamond Black. Serius, kalau tak percaya, anda teliti satu persatu penerangan kami:

Cuba bayangkan anda ambil gambar selfie dengan kamera hadapan 25MP. Betul-betul HD tu gambar yang akan terhasil dan yang paling best, kamera hadapan ada Sensor HDR. Sensor HDR ni fungsi dia, kalau kurang cahaya ke, ia secara automatik akan mengubah kecerahan bagi mendapatkan kualiti gambar yang terbaik.

Ini salah satu fungsi yang kami yakin ramai kaum wanita confirm akan selalu guna, lebih-lebih lagi bila stuck dalam kesesakan jalan raya. OPPO F7 ini dilengkapi dengan A.I. Beauty 2.0 – di mana ia boleh mengesan 296 titik pengenalan wajah serta leher dan bahagian lengan.

Kalau tangkap gambar ramai-ramai, memang semua sekali dia akan kesan dan akan dapatkan selfie terbaik, canggih’kan? Haa, lagi menarik, selain gambar, video pun ada pilihan A.I Beauty Mode. Selai itu, ada juga Vivid Mode, Bokeh Mode, Full Screen Multitasking, senang nak buat 2 perkara dalam satu masa’kan?

Senang cerita, dengan teknologi A.I, anda tak perlu susah-susah nak touch up atau ubah suai gambar sebab semua sudah dipermudahkan.

Dan bagi anda yang suka kelihatan comel dan suka gunakan sticker, OPPO F7 ada AR Sticker. Bolehlah anda dapatkan gambar yang lagi comel, sesuai sangat kalau nak pujuk kekasih hati yang tengah merajuk.

OPPO F7 hadir dengan skrin 6.23 inci dengan skrin penuh. Memang puas hati sangatlah kalau nak layan drama Korea sampai menangis pun.

Malah skrin besar macam ini pun memang kegemaran kaki permainan online’ bukan?

Sementara itu, untuk bahagian belakang, OPPO F7 menggunakan cermin dan di atas sebab itu, telefon anda kelihatan sungguh bergaya dan sesuai untuk semua insan. Ada 3 pilihan warna yang anda boleh pilih iaitu Solar Red, Moonlight Silver, Diamond Black.

Bab spesifikasi telefon ini, memang berkuasa sungguh OPPO F7. Selain itu bateri pun berkapasiti besar dan memori pula boleh ditambah sehingga maksimum 256GB.

– Skrin 6.23 inci, skrin penuh 19:9 aspect ratio / FHD Plus / resolution 2280 x 1080
– MediaTek Helio P60 Eight core processor – 4GB/6GB RAM + 64GB/128GB ROM (microSD boleh ditambah sehingga 256GB)
– Kamera Belakang 16MP f/2.0 Aperture / 16 different A.I. Scene Recognition
– Kamera Hadapan 25MP – menggunakan sensor HDR Sony 576 / A.I. Beauty 2.0 / Vivid Mode / Potrait Mode / AR Sticker
– Dwi simkad dan slot MicroSD Card
– Unlock telefon anda dengan menggunakan pengecaman wajah atau cap jari
– Bateri berkapasiti 3400mAh
– Warna: Solar Red, Moonlight Silver, Diamond Black

Anda sudah baca bukan ringkasan spesifikasi OPPO F7 di atas. Rasa-rasa cecah tak RM4,000? Percaya tak yang harga OPPO F7 ini cuma RM1,399 sahaja, gila’kan? Dengan teknologi yang canggih, bateri kapasiti besar dan juga kamera kualiti tinggi, memang orang berebut beli, percayalah.

Bagi yang nak menang OPPO F7, sertai pertandingan #FindTheRealYou dan pelanggan bertuah akan dipilih. Senang cerita jika anda tidak mahu tinggal sebarang kemaskini terkini, ikuti saja Facebook OPPO.

Untuk pengetahun anda, OPPO Malaysia juga sudah melancarkan OPPO F7 berkapasiti 128GB yang berharga RM1,699 sahaja! Sumbatlah selfie banyak-banyak dalam telefon selagi muat.

Siapa tak sabar nak dapatkan yang berkapasiti 128GB ini, boleh pre-order sekarang dan di sini – http://www.oppostore.com.my/products/f7128gb/ dan dapatkan hadiah percuma bernilai RM299.

Sementara itu, bagi anda yang ingin mendapatkan kapasiti 64GB, bolehlah klik link di bawah. Memang berbaloi sangat OPPO F7 ini dengan apa yang anda akan dapat. Jangan lambat-lambat, nanti sold out.

OPPO Concept Store: www.oppo.com/my/shops/
OPPO Online Store: http://www.oppostore.com.my/products/f7/
Pusat Jualan Lain https://goo.gl/MwTd56


Fattah, Saharul Ridzwan Turut Promosi Ubat Tinggi

Nampaknya selepas Neelofa dikecam hebat kerana mempromosikan ubat tinggi, rupanya-rupanya Fattah Amin dan juga Saharul Ridzwan juga dilihat mempromosikan produk yang sama. Lebih menarik lagi, selepas Neelofa dikecam, ada juga selebriti seangkatan yang menyokong penjualan produk tersebut.

Memandangkan perkara sebegini haruslah mendapat pengesahan daripada pihak yang berkenaan, warga laman sosial dalam masa yang sama turut mengajukan soalan kepada doktor yang sebenar. Jawapan yang diberikan adalah berdasarkan fakta namun jika berbalik kepada penjual produk apa yang penting adalah jualan.

Apa pun, berdasarkan pendedahan yang diberikan di sosial media, masih ada yang terpengaruh. Penggunaan selebriti sebagai duta produk juga dilihat mampu melariskan jualan namun dalam masa yang sama jika terjadi perkara sebegini sedikit sebanyak mencalar kredibiliti seseorang selebriti itu.

Apa pun, berfikirlah dulu sebelum mendapatkan sesuatu yang dilihat sangat mudah untuk memberikan hasil. Risau nanti di pengakhirannya, badan sendiri yang sakit, hasilnya entah ke mana. (rtky/s)


Sari Yanti, Jep Sepahtu Selamat Timang Cahaya Mata

Tahniah buat Sari Yanti dan juga Jep Sepahtu kerana selamat menimang cahaya mata. Perkara tersebut dikongsikan di beberapa akaun laman sosial termasuklah Sinar FM yang juga merupakan lokasi Jep ke udara setiap pagi. Ternyata perkara tersebut mengundang rasa gembira buat peminat pasangan ini.

Melalui gambar yang dimuatnaik itu juga, Jep dan Sari sempat menyampaikan rasa terima kasih tidak terhingga buat peminat yang tidak henti-henti mendoakan agar segala urusan mereka berjalan dengan lancar.

Selain itu, tarikh lahir bayi pasangan ini juga adalah sama dengan rakan satu konti Jep iaitu Rahim. Apa pun, semoga kehadiran cahaya mata dalam kehidupan Jep dan juga Sari akan menambah lagi seri. (rtky/s)


Solat Dalam Kereta, Fathia Latiff Dikecam Netizen

Jika sebelum ini, nama pelakon Fathia Latiff sering terpalit dengan kontroversi. Apa saja yang dilakukan oleh Fathia seperti ada yang tidak kena dimata netizen.

Sejak kebelakangan ini, Fathia dilihat lebih berhati-hati lebih-lebih lagi untuk memuat naik gambar dan status di media sosial. Boleh dikatakan kesilapan lalu banyak mengajar dirinya untuk menjadi lebih baik.

Semalam, viral di media sosial video Fathia mendirikan solat di dalam kereta. Video tersebut dikongsikan menerusi Instagram milik rakannya.

Menerusi video tersebut, rakannya itu memuji Fathia yang tidak meninggalkan solat dan masih menunaikan kewajipan sebagai umat Islam walaupun di dalam kereta. Ketika itu, waktu solat hampir tamat dan Fathia segera menunaikan solat.

Seperti biasa ada saja mulut-mulut netizen yang merasakan tindakan Fathia itu tidak betul kerana menunaikan solat didalam kereta yang sedang bergerak dan mengenakan solekan tebal.

Namun, ada juga yang memuji Fathia kerana tidak meninggalkan solat dan masih menunaikan solat di dalam kereta kerana Islam agama yang sangat mudah.


Ummi Nazeera Sahkan Hamil 4 Bulan

Tahniah diucapkan kepada pelakon cantik manis, Ummi Nazeera yang bakal menimang cahaya mata selepas dia disahkan hamil empat bulan.

Menurut Ummi, dia tidak mengetahui dirinya berbadan dua sehinggalah dia mendapatkan rawatan di klinik kerana mengalami kecederaan di kaki ketika menjalani pengambaran filem terbaru Gol & Gincu.

“Ketika penggambaran Gol & Gincu, saya mengalami kecederaan di kaki. Kemudian saya ke klinik rakan suami saya. Doktor yang merawat saya itu bertanya kepada saya mengandung atau tidak sebelum melakukan imbasan tersebut,’ katanya kepada Malaysian Digest.

“Kemudian saya menjalani ujian kehamilan terlebih dahulu tetapi hasil keputusan ketika itu masih samar.

“Selepas ujian yang kedua dibuat, barulah saya mendapat keputusan yang tepat. Alhamdulillah saya hamil. Saya dan suami bersyukur kerana dikurniakan rezeki zuriat,” ujarnya.

Ummi Nazeera mendirikan rumah tangga dengan Dr. Mohd. Izzar pada 23 Julai tahun lalu.


Akad Nikah Bahasa Asing, Suami Shila Amzah Dikecam

Minggu lalu, penyanyi Shila Amzah telah selamat diijabkabulkan dengan pilihan hatinya Haris Idraki Elias. Majlis perkahwinan pasangan ini berlangsung dengan meriah sekali.

Namun, ada juga kata-kata yang tidak sedap didengar dari netizen apabila ada yang mempersoal mengapa menggunakan bahasa asing iaitu Bahasa Inggeris ketika lafaz akad nikah.

Menerusi video yang dikongsikan oleh Shila Amzah di akaun Instagram miliknya, kedengaran akad nikah dijalankan dengan menggunakan bahasa Inggeris.

A post shared by  ????shila amzah?? (@shahilaamzah) on Apr 20, 2018 at 6:43pm PDT

Seperti biasa, netizen seperti tidak menerima kelainan tersebut dan mempersoal mengapa tidak menggunakan bahasa Melayu.

Namun ada juga yang mempertahankan isu tersebut dengan mengatakan tidak salah untuk menggunakan apa saja bahasa kerana tiada dalam rukun nikah untuk menggunakan Bahasa Melayu, asalkan lafaz tersebut sah.


“Tak Tahu Dia Jutawan, Tak Tengok Pula Akaun Bank”

Baru-baru ini, perkongsian gambar sebentuk cincin oleh Nelydia Senrose mencetuskan spekulasi dikalangan peminat yang menyangka pelakon cantik itu bakal berkahwin. Namun, Nelydia menjelaskan cincin tersebut adalah pemberian dari kekasih.

Nelydia mengakui dia kini sedang dilamun cinta dengan seorang ahli perniagaan yang dikenali sebagai Hafiz, namun masih menunggu masa sesuai untuk mendirikan rumah tangga.

“Sudah tentu saya sudah bersedia. Cuma kena tunggu masa sesuai sampai betul-betul Allah berikan jodoh bilakah untuk saya berkahwin,” katanya kepada Media Hiburan.

Apabila ditanya sama ada kekasihnya itu kini bergelar jutawan seperti yang diperkatakan oleh netizen, Nelydia sendiri tidak mengetahui tentang status jejaka tersebut.

“Saya pun tak tahu dari mana orang kata dia jutawan. Saya sendiri tak ada jawapan tersebut. Dia seorang ahli perniagaan, tentang status dia jutawan ke tidak saya tahu. Tak tengok pula bank akaun dia. Jadi orang boleh cakap,” ujarnya.

Tambah Nelydia lagi, dia kini masih sibuk dengan kerjaya dan dia akan kongsikan berita gembira tersebut jika sudah sampai masanya.


Promosi Ubat Tinggi, Neelofa Dikecam Teruk

Jika sebelum ini Neelofa pernah mendapat perhatian gara-gara mempromosikan suplemen untuk bayi, kali ini pelakon ini sekali lagi mendapat perhatian gara-gara ubat tinggi. Umum mengetahui bahawa ubat tinggi adalah tidak berkesan jika seseorang sudah mencapai had tumbesaran tersendiri.

Bagaimanapun, post tersebut sudah pun dipadam namun sempat di screenshot oleh warga laman sosial yang berkesempatan melihat promosi berkenaan.

Tidak dapat dinafikan kecaman di laman sosial pastinya mempertikaikan mengapa Neelofa tergamak mempromosikan produk sedemikian namun mungkin juga Neelofa ada jawapan tersendiri.

Begitulah kisah di laman sosial yang sering terjadi setiap hari, bukan saja Neelofa malah ramai lagi sebenarnya yang turut mempromosikan produk sedemikian. Namun sebagai selebriti, sudah tentu setiap gerak geri menjadi perhatian dan buah mulut orang ramai. (rtky/s)


Ini Koleksi Terhad #OOTDIVA by EL, Lambat Tak Dapat

Bertuah sungguh bukan sebenarnya jadi ahli Watsons sebab Watsons selalu buat promosi yang susah betul untuk ditolak. Baru-baru ini, koleksi terhad #OOTDIVA by EL baru saja dilancarkan dan bagi siapa nak dapatkan koleksi oleh Elfira Loy ini kenalah jadi ahli Watsons terlebih dahulu.

Apa yang pasti koleksi oleh Elfira ini memang cantik-cantik belaka dan sebenarnya sangat sesuai untuk mereka yang berhijab. Siapa kata bila berhijab tak boleh berfesyen?

Sebagai seorang wanita, kita seharusnya tampil lebih yakin untuk berhadapan dengan dunia luar. Kecantikan dalaman pastinya menjadi kekuatan utama kaum wanita namun penampilan juga memainkan peranan yang cukup penting untuk terus berjaya dalam mencapai apa yang diimpikan.

Hadir dengan koleksi yang sangat menawan, kami kongsikan bersama anda bagaimanakah caranya untuk mendapat koleksi #OOTDIVA by EL. Itu pun, sementara stok masih ada. Siapa lambat memang tak dapat. Ikut saja cara ringkas di bawah:

1. Belanja RM20 untuk dapatkan 1 pelekat
2. Minimum 2 pelekat diperlukan + RM19.90, ahli boleh tebus berus mekap #OOTDIVA
3. Dapatkan pelekat bonus untuk pembelian jenama jenama terpilih di Watsons

Berus mekap saja ke? Eh nanti dulu, lagi lebih anda berbelanja, lebih banyak anda dapat kumpulkan koleksi seperti gambar di bawah ini:

Jadi, apa tunggu lagi. Dapatkan barangan koleksi #OOTDIVA by EL ini bermula 24 April sehingga 2 Julai 2018. Jika tidak mahu ketinggalan sebarang kemaskini dari Watsons, ikuti saja Facebook mereka ini.


Mira Filzah Selesa Berkawan Dengan Zizan Razak

Sebelum ini, tersebar dua screenshot Insta Stories yang memaparkan ‘usik-mengusik’ antara aktres Mira Filzah dan pelakon , Zizan Razak. Biarpun kedua-dua posting berbalas kata rindu itu tidak ditujukan secara spesifik, namun ramai yang percaya ia ditujukan antara satu sama lain.

Bagaimanpun jelas Mira, status berkenaan bersifat umum dan tidak ditujukan kepada Zizan semata-mata.

“Saya rasa ramai yang dah tahu mengenai IG (Instagram) Stories itu dan bagi saya status itu bersifat umum dan tidak ditujukan kepada Zizan secara spesifik. Buat masa ini saya mahu memberi fokus terhadap kerjaya dan lebih selesa untuk bercakap mengenai kerja sahaja,” jelasnya.

Jumaat lalu, gadis berusia 25 tahun ini memuatnaik gambar jaket di ribanya dipercayai di dalam pesawat menuju ke Australia untuk penggambaran drama Rahsia Hati Perempuan.

Turut disertakan adalah ayat ‘Don’t miss me okay, love?’ (Jangan rindu-rindu okay, sayang?).

Zizan kemudiannya memuatnaik gambar jam dan sebahagian tangannya dengan kapsyen ‘Sure I miss you sweetheart’ (Mestilah saya akan rindu sayangku).

Mira yang pulang seketika ke Kuala Lumpur semalam juga menegaskan, dia kembali kerana komitmen sebagai Ikon Ariani bagi Ariani Luminous Lebaran 2018. Mira kemudiannya sudah kembali ke Perth, Australia malam tadi bagi menyudahkan baki penggambaran selama dua minggu di sana.

Ditanya adakah dia selesa berkawan dengan bintang utama Abang Long Fadil 2 itu, pengacara Nona ini tidak menafikannya.

“Dia seorang yang baik dan senang berkawan dengannya. Tetapi saya tidak mahu cerita sama keluar berulang kali dan sebab itu saya lebih suka bercakap mengenai kerjaya sahaja,” katanya. (rtky/h)


Bibir Sumbing Anak Lan Solo Jadi Bahan Ejekan

Kadang-kala kebebasan dalam memberikan peluang kepada anak-anak untuk memiliki telefon pintar perlu ada batasnya. Memang menjengkelkan kadang-kala komen-komen yang ditinggalkan di laman sosial oleh budak bawah umur dan tidak matang ini. Malah penyanyi Lan Solo juga turut terkena tempias.

Lebih menyedihkan lagi, fizikal anak Lan yang sumbing turut dijadikan bahan ejekan. Bayangkanlah bayi yang tidak berdosa sedemikian menjadi bahan ejekan walhal anaknya itu tidak bersalah apa pun.

“Memang ada yang mengejek anak saya tapi apabila saya semak profil mereka saya dapati individu yang komen itu masih budak sekolah. Jadi saya biarkan sahaja kerana menganggap mereka masih belum matang tambahan pula hanya sedikit sahaja yang melemparkan kata-kata tidak elok,” katanya kepada mStar Online.

Bersabar sungguh Lan. Kena ajar sekali budak-budak biadap ini biar beringat sampai ke anak cucu dia nanti. Selain itu dalam masa yang sama, perkongsian Lan berkenaan anaknya turut membawa kebaikan kepada orang ramai yang berhadapan masalah yang sama.

Anak Lan, iaitu Nur Amna Quxandra dijadualkan menjalani pembedahan bagi mencantum bahagian sumbing pada 31 Mei depan di Pusat Perubatan Universiti Malaya (PPUM). Selain Quxandra, Lan dikurniakan tiga orang cahaya mata lain. (rtky/s)


“Petik Nama Saya, Hasut Jangan Taja Pula”

Pelakon jelita, Rozita Che Wan menegaskan dia tidak pernah menyimpan dendam mahupun bermusuh dengan Zailani Mohd Zain sehingga mendorongnya menegur pengkritik fesyen itu di media sosial minggu lalu.

Jelas wanita berusia 45 tahun ini, dia dan Zailani juga pernah bertegur sapa sebelum ini dan teguran yang dibuat disebabkan tindakan Zailani mengeluarkan kenyataan berbaur hasutan.

“Saya bukan jenis yang suka berdendam atau cari gafuh. Tapi bila tak betul saya tegurlah. Dalam kes dengan dia (Zailani), dia ‘petik’ (sebut) nama saya dahulu”

“Sebelum ini saya tak bersuara pun, jadi kenapa pula dia nak keluar statement berbaur hasutan dan kemudian nak menyalahkan pengurus saya. Lagi pula dia dah buat permohonan maaf”

“Kemudian menghasut orang jangan taja saya pula,” katanya ketika ditemui pada majlis pertunjukan fesyen Ariani Luminious 2018 di Pusat Konvensyen Kuala Lumpur.

Pada Khamis lalu, Rozita memuat naik paparan skrin dipercayai milik Zaihani yang mendakwa pengurus pelakon Kiah Pekasam itu adalah individu yang mula menyebarkan kenyataan tersebut.

Menerusi paparan skrin itu, Zaihani meminta rakan-rakannya tidak memberi tajaan kepada artis-artis bawah pengurusan LOL Entertainment. Sementara itu, Rozita berkata adalah tidak wajar Zaihani menghakimi individu bertubuh gemuk yang hadir ke pertunjukan fesyen.

“Dia kata kenyataannya kepada orang yang duduk di sebelahnya. Tapi cara penyampaiannya tak betul,” katanya. (rtky/h)


6 Selebriti Popular Terlibat Dalam Politik

Umum mengetahui tarikh Pilihan Raya Umum ke-14 jatuh pada 9 Mei depan. Bahangnya semakin terasa dan semua parti politik kini bertungkus lumus untuk berkempen.

Semalam, pelakon dan pengacara Azwan Ali mengesahkan bahawa dia akan bertanding pada PRU nanti. Ini bukanlah kali pertama selebriti popular terlibat dalam politik.

Kami senaraikan 6 selebriti yang terlibat dalam politik dan aktif sebagai ahli politik.

Penyanyi veteran Herman Tino pernah bertanding pada PRU 2013 atas tiket Bebas dan hanya meraih 340 undi dalam pertandingan tiga penjuru bagi merebut kerusi Parlimen Tanjong Karang.

Pernah popular sekitar 80-an menerusi lagu “Kita Insan Biasa”, Dayangku Intan kini aktif sebagai ahli politik.Pada pilihan raya umum Malaysia 2013, Dayangku Intan bertanding di parlimen Pengerang mewakili PKR.

Melibatkan diri dalam politik pada tahun 2012 dengan menyertai PAS, penyanyi Aishah pernah bertanding sebagai calon Parlimen Jempol pada PRU 2013 menentang bekas menteri besar Negeri Sembilan, Tan Sri Isa Samad.

Walaupun kurang aktif dalam dunia lakonan, Anne Ngasri antara selebriti yang aktif dalam politik. Anne Ngasri kini memegang jawatan Ketua Puteri Umno bahagian Bukit Bintang.

Merupakan anak kepada anak kepada bekas Ketua Menteri Melaka, Datuk Seri Abu Zahar, pelakon dan pengarah ini mengikut jejak langkah bapanya menceburi bidang politik, Dira menyertai Puteri UMNO dengan menjawat jawatan sebagai Exconya bagi cawangan Tangga Batu sejak 2017.

Adik kepada Timbalan Presiden PKR, Datuk Seri Mohamed Azmin Ali mengesahkan dia akan bertanding sebagai calon Bebas pada Pilihan Raya Umum Ke-14 (PRU-14) nanti. Azwan Ali turut berjanji akan belanja rendang jika dia ditakdirkan menang.


Didakwa Godam IG Zul Ariffin, Ini Jawapan Zahirah

Minggu lalu, pelakon Zul Ariffin menjelaskan hubungan cintanya bersama Zahirah Macwilson sudah putus lebih sebulan yang lalu. Zul juga mempunyai sebab sendiri mengapa hubungan mereka berakhir.

Belum reda lagi dengan kisah putus cinta mereka, beberapa hari lalu, tidak diketahui adakah gambar yang tersebar itu telah diubah atau akaun Instagram telah digodam, satu akaun Instagram dengan nama Zul Ariffin didakwa telah kongsikan gambar alat sulit lelaki.

Tanpa disangka-sangka, nama Zahirah terpalit sekali dengan kontroversi melanda apabila ada pihak mendakwa dia telah menggodam akaun Instagram Zul dan memuat naik gambar lucah berkenaan.

Seorang pengguna Twitter menuduh Zahirah sebagai pihak bertanggungjawab dengan isu tersebut.

Tidak mahu berdiam diri, Zahirah kemudian membalas komen tersebut dengan mengatakan ada perkara lebih penting untuk dilakukan dari bertindak sedemikian.

Seorang lagi netizen pula memanaskan lagi keadaan dengan satu lagi dakwaan mengenai isu Zahirah berselife berhampiran jenazah.

Namun, Zahirah menjawab tuduhan tersebut dan bertanyakan dimana bukti tersebut dan menyoal netizen sama ada dia berada ditempat kejadian.

Adalah lebih baik jika netizen berhenti untuk mengeluarkan spekulasi yang tidak sahih. Zul sendiri sebelum ini membuat kenyataan akaunnya di’hack’ pihak tidak bertanggungjawab dan memuatnaik gambar lucah berkenaan untuk mensensasikan keadaan.


Dituduh Curi Lukisan, Anzalna Nasir Mahukan Bukti

Pelakon Anzalna Nasir antara nama yang dikenali di dalam industri hiburan tanah air. Semua tahu, Anzalna dan adik-beradiknya boleh dikatakan mempunyai kelas tersendiri. Boleh dikatakan mereka ini digelar The Kardashians.

Baru-baru ini, Anzalna ada kongsikan gambar lukisannya di Instagram. Menerusi gambar tersebut turut disertakan kepsyen dimana Anzalna bertanyakan pendapat peminatnya tentang hasil lukisannya.

Namun, beberapa hari kemudian Anzalna memuat naik foto, dimana ada pihak yang meragui bakatnya itu dan menuduhnya mencuri hasil tangan orang lain.

Tidak mahu berdiam diri, Anzalna menjawab persoalan tersebut dengan nada sinis dan meminta individu tersebut untuk memberikan bukti bahawa lukisan tersebut adalah milik orang lain seperti yang didakwa.

Anzalna juga turut kongsikan bahawa dia pernah memenangi pertandingan melukis di Kanada dan akan memberikan ganjaran kepada individu tersebut jika dapat buktikan lukisan tersebut adalah milik orang lain.

Memang bengang betul Anzalna bila ada orang pertikaikan bakatnya. Kadang-kadang memang ada orang tak puas hati jika kita lebih sikit dari orang lain.


Pakai Baju Jarang, Wawa Zainal Masih Waras

Sebut je nama Wawa Zainal, penampilannya sering menjadi perhatian ramai. Pakai apa saja tetap nampak comel.

Namun baru-baru ini, foto yang dimuat naik di akaun Instagramnya menjadi kecaman ramai apabila menunjukkan Wawa memakai baju jarang di bahagian lengan.

Seperti sudah tahu gambar tersebut bakal menerima kecaman netizen, Wawa menjelaskan dia masih lagi waras dan dia menjelaskan bahawa dia memakai inner berwarna merah jambu.

“Jangan membawang sangat, chill sudah, saya masih waras lagi. Memang betul inner itu warna pink (merah jambu),” ujarnya kepada mStar Online.

Ada juga segelintir netizen meminta pelakon itu untuk mengelak daripada memakai pakaian yang boleh menimbulkan fitnah.

“Pakailah inner warna hitam agar tidak menimbulkan fitnah dan tanda tanya orang yang melihat,” ujar netizen.